
AYERA na Cosecha na San Nicolas, tabatin 
e ceremonia pa firmamento di e MOU di Fast 
Ferry entre Aruba y Corsou. Mester admiti cu 
e programa tabata masha preta, debi cu Minis- 
ter 

Steven Martina kier ta tempran bek na Cor- 
sou, ya cu mas lat lo no tabatin buelo. Pesey 
mester a adelanta e programa. 

Prome Minister Evelyn Wever-Croes a hiba 
palabra, mustrando con importante e proyecto 
aki ta pa ehecuta. Minister Steven Martina 
tambe a hiba palabra, admitiendo cu esalci 
sigur lo yuda pa un mihor contacto entre 
Aruba y Corsou y cu sigur lo yuda cada pais cu 
nan respectivo economia. Minister di Husticia, 
Andin Bikker a ser invita pa hiba palabra, ya 
como Parlamentario di Aruba den e.o. reunion- 
nan di IPKO, a sostene e proyecto aki for di 
principio y awor formando parti di e Gobierno 
aki, sigur kier logra su meta. 

Finalmente Minister Chris Romero tambe a 
hiba palabra, y siendo Minister di Tranporte, 
e ta cargando e proyecto aki di Fast Ferry, cu 
pa den un aña y mei lo keda realisa. Despues 
e parti oficial aki, a sigui un show, pa después 
Minister Chris Romero a invita su colega Ste- 
ven Martina pa firma e MOU, sigui pa un 
brindis. Esaki tabata e siguiente paso pa for- 
malisa e proyecto di transporte entre e dos 
islanan. E intencion ta pa aki un aña y mei e 
prome ferry biaha entre e islanan Aruba y Cor- 
sou, segun Minister Chris Romero. 


Mustrando seriedad den ehecuta e proyecto di Fast Ferry 


MINISTERNAN 
STEVEN MARTINA 
Y CHRIS ROMERO 
A FIRMA E MOU 

Evacuacion medico riba Cargo Vessel UAL Cologne 



AYERA madruga Rescue Coordination 
Center di GuardaCosta a ricibi un no- 
tificacion di Aruba Ports Authority cu 
un tripulante abordo di e cargo vessel 
UAL Cologne a bira malo. 

E homber di nacionalidad Filipino 
tabatin keintura halto y tabatin mester 
di asistencia medico. E barco cu ta na- 
bega bou di bandera Hulandes a bay 
para na 0.5 miya for di Paardenbaai 
na Aruba p’asina e homber por ricibi 
asistencia medico. 

SuperRib di GuardaCosta a bay cu un 
team medico y un dokter pa yuda e 
Filipino. A diagnostica cu e persona cu 
tur probabilidad tin dengue. P’esey a 
manda e persona cu ambulance hospi- 
tal pa por ricibi mas tratamento. 


Fiscal a suspende detencion di sospechoso di melding di bom na Aeropuerto 


FISCAL di Ministerio Publico husticia a dicidi ayera pa suspende 
detencion di e muher Hulandes, cu ta wordo sospecha di menaza y di a 
haci un melding di bom falso dia 16 di december ultimo na Aeropuerto 
Reina Beatrix. 

E investigacion lo sigui y e muher lo mester presenta dilanti Corte na 
un otro fecha. 

Tabata diadomingo dia 16 di december ultimo, den careda di 10’or 
autoridad a bay den un alerta y a cuminsa mobilisa su Unidad di Bom. 
Informacion e momento ey tabata cu riba e buelo di e compania TUI 
364 (AUR-CUR- AMS), lo tin un bom. Casonan asina ta wordo tuma 
hopi na serio. 

T’asina cu un persona femenino di inicialnan W.H., a keda deteni, 
como e sospechoso principal relaciona cu e caso aki. 

E avion di TUI a keda di sali un dia despues, pero e sra.W.H. si a keda 
encarcela pa sigui cu e investigacion. E1 a a pasa henter dia pa tende 
algun testigo, pero manera menciona, sra. W.H. a keda encarcela. 
Consecuencia ta cu e buelo di TIU a sufri un retraso considerable, cu 
sigur e dama sospechoso aki lo mester bay paga p’e daño causa. 

Y ayera el a ser laga den libertad, pero e no por bolbe Hulanda ainda. 

CBN tin 500 mil pa yuda deporte, pero 

Ta wardando riba un contesta 
di Minister Dangui Oduber 

Kende no a ni haci mencion di esaki den Parlamento, Pakico??? 


PRINCirttD SOLUTIOfJS 5INCH 18*7 

Vta Emall 


The Honourable Danguillaume P. Oduber 
Minister of Tourism, Health and Sports 
Government of Aruba 
LG Smith Blvd 76 
Oranjestad, Aruba 

December 12th, 2018 


Dear Honourable Mlnlster Oduber 

It has come to our attention thal the Stichting Sportsubsidie Aruba (SSA) had been counting on receiving 
Aft. 4.5 million this year from the lottery operations that we manage on behalf of Stichting Fundacion 
Lotto Pa Deporte (FLPD). We understand actual receipts for SSA are forecast to be Afl 4.0 million. 

We are confident that once we receive authority for planned new Initiatives such as sportsbetting, we 
will be able to generate in excess of the Afl 4 million annually for good causes. 

We recognize that the current situation is placing the Aruban sporting organizations in a position where 
program funding is not sufficient to achieve their objectives We are prepared to donate Afl 500,000 to 
FLPD or directly to 5SA, whichever you would prefer. 

We have no desire to add to the current tensions between FlPD and the Government of Aruba so we 
would only make such a donation upon receipt of written conFirmation from you that the Government 
of Aruba would be pleased to have us make the donation 

On a separate note we remain anxious to meet with you, the Prime Minister and the Minister of Finance 
whenever your schedules permit 

Please accept my best wtshes for the approachmg holiday season 


Sincerely. 



Craig Bascombe, 

President, Lottery Systems and CFO 


E prestigioso compania Canadian Bank Note cu for di 
aña 1999 ta yudando Fundacion Lotto pa Deporte 
na un manera profesional cu e negoshi di loteria, 
bou diferente Gobiernonan na turno, cu meta pa 
sostene deporte na Aruba y cambiando bida di 
compradornan dor di 
haci nan miyonario. 

CBN a manda un 
carta pa Ministro di 
Deporte, Danguillaume 
Oduber fecha dia 12 decem- 
ber 2018 pa duna St. Sportsubsidie 
Aruba, ex- Sportsubsidiecommissie, un adi- 
cional subsidio pa 2018 di Awg 500.000 
pa aporta na deporte di Aruba. 


Te ainda Canadian Bank Note no a ricibi por escrito 
reacion di Ministro di Deporte. Tin cu remarka si cu 
e carta aki no tabata necesario, ya cu e asunto aki ta 
recarda netamente e entidadnan Canadian Bank Note, 
Fundacion Lotto Pa Deporte y St. Sportsubsidie Aruba. 

Lotto basa riba su bon relacion di cooperacion cu Ca- 
nadian Bank Note a logra haya e suma adicional alci pa 
nos deportistanan. 

Normalmente Ministro di Deporte tin e custumber di 
bay prensa pa mustra cartanan cu a bin di Canadian 
Bank Note pa ataca Lotto. 

Aworaki ta algo positivo na bienestar di deporte y Min- 
istro di Deporte, Dangui Oduber ta keda keto. Hasta 
den Parlamento durante e tratamento di e presupuesto 
2019, tampoco Ministro Dangui Oduber a haci men- 
cion di e asunto aki. 

Ministro Dangui Oduber mester sa cu e Federacionnan 
di deporte ta wardando riba su persona. 

Laga interes general prevalece riba politica partidista pa 
yuda financiadornan di politica y mustra boluntad pa 
St. Sportsubsidie Aruba haya e donacion e aña 
aki mes pa por cumpli cu e deportistanan. 

Contando e suma adicional aki di Awg 
500.000 por bisa cu St. Sportsubsidie Aruba 
a haya for di Loteria cu Fundacion 
Lotto pa Deporte ta responsabel 
un suma total di Awg 4.500.000,- 
pa aña 2018. 

E suma aki sigur lo yuda en gran- 
dece nos deporte na Aruba. No 
ta conoci cuanto placa e otro 
competidornan, catocheronan, 
di Fundacion Lotto pa Deporte 
ta aporta na deporte. 

Parlamentario Benny Sevinger (AVP): 

Gabinete Wever-Croes a gasta 3 miyon florin na 
biahenan y net p'esnan cu no mester biaha tanto 



E siman aki partido AVP ta bolbe gara Gobierno 
actual den un gañamento na pueblo; loke a 
bira un custumber ya pa un aña caba. Durante 
e conferencia di prensa semanal di Partido di 
Pueblo Arubano, Parlamentario Benny Sevinger 
a enfoca parti di su presentacion n’e biahenan 
cu miembronan di Gabinete Evelyn Wever-Croes 
ta haci durante nan prome aña di maneho. 

Pa Sevinger ta incomprendibel con Ministernan 
cu nan trabou primordial ta den exterior, ta 
hustamente esun cu menos a biaha; mientras 
cu otronan cu nan esfuerso mester ta riba e isla 
mes, t’esnan cu te hasta dos bes pa luna ta den 
exterior. 

Pa cuminsa Sevinger ta recorda cu entre e tanti- 
simo promesa falso haci durante campaña, par- 
tido MEP a bisa di lo baha biahamento di Minis- 
ternan p’asina baha gasto. Awor cu ta sinta den 
Cocolishi, e realidad ta completamente otro. 

Pa compronde e situacion bon, e Parlamentario 
a bisa cu di 365 dia cu tin den un aña, ta saca 
afo e 30 dianan cu Minister tin vakantie, 11 cu 
ta dia di fiesta y fin di siman cu 104, y asina ta 
resta 220 cu un Minister tin den aña pa traha. 

Como regla, e Minister mester notifica Parla- 
mento ora cu e ta biaha, pa cuanto dia y pakico. 
Y a base di esey, tabata un sorpresa di tuma 
nota cu Dangui Oduber, titular di turismo, e Min- 
ister cu pa definicion mas tin cu biaha, t’esun 
menos tabata den exterior. 


Ta esencial p’e Minister di Turismo bishita feria 
internacional y congreso di e industria, pero 
tambe tene encuentro individual cu compani- 
anan aereo, di crucero, hotelnan, etc. 
Sinembargo, Minister Dangui Oduber a biaha 
solamente 28 dia. E dato aki ta lagabo cuestiona 
con involucra e por ta den e maneho di turismo. 
"Abo t’esun cu ta supposed di biaha pa propa- 
ganda Aruba." 

Di mesun manera Sevinger a menciona con 
Minister di Husticia a realisa un total di 8 biahe 
cubriendo 32 dia di trabou, Minister di Infra- 
structura a biaha 11 biaha, dus aproximada- 
mente 1 bes pa luna cubriendo 54 dia di trabou 
y Minister Rudy Lampe di Enseñansa tabata afo 
pa 66 dia di trabou reparti den 9 biahe pa exte- 
rior. Kier men, e ultimo aki tabata ekivalente na 
dos luna completo pafo di Aruba. 

Pa loke ta trata Minister Xiomara Ruiz-Maduro, 
e titular di Finanza a biaha nada menos cu 13 bi- 
aha durante 2018, loke ta nifica por lo menos un 
bes pa luna y 80 di su 220 dia di trabou e tabata 
den exterior; casi un tercera parti. 

Lider di e Gabinete, Evelyn Wever-Croes di su 
parti no a keda atras; y mientras e tabata keha 
constantemente di presencia di ex Prome Minis- 
ter Eman su presentacionnan den exterior, den 
2018 el a biaha den 16 oportunidad pa un total 
di 90 dia pafo di Aruba. 

"Awor ta compronde dicon e pais aki no ta bay 
dilanti y no tin prospecto," segun Benny Sev- 
inger a indica. 

Pio ainda, segun e Parlamentario di AVP, t’e 
Minister di Asunto Social; esun encarga di 
combati e crisis social cu tanto e Gobierno di 
coalicion ta papia di dje. 

"Pero e ta mas afo cu e ta na Aruba," Sevinger 
a bisa indicando cu Glenbert Croes a biaha 13 
biaha permaneciendo un total di 126 dia den ex- 
terior y apenas 94 dia di trabou riba e isla mes. 


E ta puntra su mes ta con serio e Gobierno aki 
ta den su mision pa alivia e problemanan social 
di nos pais. 

Pero esun cu ta bay cu e premio mes ta Minis- 
ter di Agricultura y Transporte, Chris Romero, 
kende a biaha nada menos cu 19 biaha; loke 
ta un promedio di 1.5 biaha pa luna y practica- 
mente cada dos siman e tabata pafo di Aruba. 

Un total di 129 dia di trabou Minister Romero 
tabata den exterior. Kico tanto un Minister di 
Agricultura tin cu haci pafo di Aruba? 

Den resumen Gabinete Evelyn Wever-Croes a 
biaha 605 dia den 2018 gastando e suma di 3 
miyon florin. "Esaki t’e Gobierno cu ta bisabo 
cu mester paga debe, cu no tin placa pa drecha 
scol y no tin placa pa Polis pa gara atracadonan, 
pero si tin 3 miyon florin pa biaha," e Parlamen- 
tario a comenta. 

Awor, esey ta sin conta e hendenan cu ta 
biaha cu e Ministernan. Riba media social no ta 
sconde tampoco, pasobra poco dia por a mira 
con nan a bay concierto y te hasta ruman a bay. 
Esaki t’e realidad anto poco poco ta cuminsa 
sali na cla. 

Benny Sevinger a splica cu fuera di e fechanan 
cu Ministernan ta declara na Parlamento, tin 
tambe e biahenan cu core haci den fin di siman, 
ora nan ta subi den avion priva pa bay Miami y 
sinta na Watson; di cual e Parlamentario a bisa 
di tin te hasta grabacion di negociacionnan haci 
cu Ministernan. 

"Nos trabou ta informa pueblo y habri pueblo 
su wowo. Ta gaña comunidad den eleccion y 
priminti monton di cos, pero awor ta haci lo con- 
trario y nan ta sorprendi cu pueblo ta reclama 
ora ta topanan riba caya," 

Sevinger a bisa durante conferencia di prensa 
indicando cu e biahenan aki ta un di e moti- 
bonan pakico nan a gasta mas di loke nan a 
presupuesta y CAFT mester a hala nan horea. 

Dianan di fiesta y di vakantie cu Departamento di Enseñansa Aruba no ta traha 


EN conexion cu e temporada di dianan di fiesta y vakantie di scol, 
Departamento di Enseñansa Aruba (DEA) ta informa cu tur su 
oficinanan lo ta cera pa publico di dialuna 24 di december 2018 te 
cu diarazon dia 2 di januari 2019. 

Departamento di Enseñansa lo brinda servicio n’e orarionan di 
custumber cuminsando diahuebs dia 3 di januari 2019. 

Seccion Studiefaciliteiten cu ta encarga cu Arubalening lo ta cera 
pa publico di dialuna 24 di december 2018 te cu diabierna dia 4 di 
januari, y lo ta habri pa publico entrante dialuna dia 7 di januari 
2019. 

Pa informacion di e dianan oficial di vakantie di scol por acudi n’e 
website di Departamento di Enseñansa Aruba [www.ea.aw]. 

Aki por haya e vakantieroosters oficial y e ATV-dagen pa “Onder- 
wijspersoneel”, como tambe copia di e ATV-dagen pa ‘Ambtenaren 
en Gelijkgestelden” y e Dianan Oficial di Fiesta. 

Pa mas informacion por sigui DEA tambe atrabes di Facebook, 
Twitter y Instagram @EducationAruba. 

Personal di Departamento di Enseñansa Aruba ta desea henter e 
comunidad di Aruba feliz dianan di fiesta y un prospero aña 2019. 



Departamento di 
Enseñansa Aruba 

www.ea.ow 


Ruta di recogemento di desperdicio Residenciai December 2018 



RUTA Dl DfALUNA 

ORARIO NORMAL 


24 RUTA Df DIAMARS 

RUTA Dl DIARANSON 

RUTA Dl DIALUNA 

ORARIO NORMAL 


RUTA D! DIAMARS 

TA CUMINSA 10:OOPM RIBA 30 DEC 

RUTA Dl DIARANSON 

ORARIO NORMAL 


RUTA Dl DIAHUEBS 

ORARIO NORMAL 


RUTA Dl DIABIERNA 

ORARIO NORMAL 

PARLAMENTO diahuebs mainta a trata un 
pakete di cambio den ley di belasting, un sec- 
cion di e prome fase di e ley di Reforma Fis- 
cal. E cambio aki partido AVP tabatin diferente 
critica riba nan, pa e forma con e ta wordo haci 
y e consecuencia cu esaki ta trece cun’e. 

Lider di AVP Mike Eman durante un confer- 
encia di prensa a papia riba loke e ta yama e 
“pakete di medida”. 

Un di e aspecto ta, cu ta bay sconde e diferente 
schakel cu e impuesto di BBO ta trece cun’e, pa- 
sobra e belasting aki no ta bay aparece mas riba 
recibo di cliente. Pues e cliente no sa cuanto di e 
aumento di prijs di un producto ta a consecuen- 
cia di BBO y cuanto esaki ta compara cu antes. 
Mirando cu tin tres schakel, esaki ta nifica cu 
por lo menos 3x6% ta wordo scondi den e re- 
cibo y si e comerciante mustr’e toch, e por haya 
un multa. Mirando cu e comerciante lo hinca 
un parti di childto di su gastonan di operacion 
cu a aumenta tambe den e prijs, e consumidor 
lo bay paga sigur un 20% extra cu lo afecta su 
poder di compra. 

Gobierno ta specula cu e lo no bay afecta e con- 
sumidor, ya cu nan Loon- y Inkomstenbelasting 
ta bay baha. Durante tratamento di presupues- 
to 2019 a bisa cu Loonbelasting lo baha cu 16 
miyon florin pa cambio cu ta bin cu e Reforma 
Liscal. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Buckot 


lOvrd 


KZkét 


Small 


Maneho inhusto di gabinete Wever Croes 

Medidanan ta ranca 
160 miyon di pueblo 


Na otro banda, ta wordo bisa cu e 
aumento di BBO y Grondbelast- 
ing lo trece 14.5 miyon florin extra 
pa caha di Gobierno y cu e BAVP 
introduci dor di e Gobierno aki lo 
haya 100 miyon extra y BAZV cu 
ta otro 40 miyon florin extra. 

Pues 160 miyon florin ta wordo 
ranca for di pueblo y ta duna co- 
munidad 16 miyon. 

“Y ta bisa cu henter Aruba ta bay 
beneficia cu e cambio husto. Pa nos 
esaki ta inaceptabel. Den e dianan 
aki un bes lo haci un yamada na 
tur e gremionan pa no bira com- 
plice di un situacion di pobresa, un 
situacion di decadencia di econo- 
mia di Aruba. 

No por t’asina cu sindicatonan 
ta para mira cu nan miembronan 
ta perde mas cu 10% di poder di 
compra, cu comercio ta mira cu 
nan miembro ta perdiendo benta y 
asina mes tin un silencio total pa- 
sobra e Gobierno ald ta intimida 
nan. 

Bo no por ta un dirigente sindical 
of di un organisacion comercial si 
bo miembronan ta bayendo atras, 
y bo no ta haciendo nada. E posi- 
cion ey no ta cuadra pa un persona 
asina como un dirigente. Ta mo- 
mento pa cada hende asumi nan 
responsabilidad den e comunidad 
aki, mescos cu nos miembronan 
ta den Parlamento batayando y ta 
preparando nos hendenan pa ora 
mester dicidi si ta basta.” 

E lider a cuestiona con Gobierno 
ta gaña pueblo, partiendo flyer tur 
caminda di e “cambio husto” unda 
ta duna un tiki y mester paga 3 


biaha mas hopi na prijsnan nobo. 
Tur hende ta bay perde dramatica- 
mente cu e direccion cu e Gobierno 
ta tumando. 

E ley di Reforma Fiscal ta bisa cu 
na caminda tin mas cambio pa 
bini. Pasobra nan tin na caminda 
“sin taxes” cu lo wordo poni riba 
tur producto cu tin sucu y for di es- 
aki so lo bay saca 16 miyon florin 
mas, cual ta esun cu nan duna bek 
na Loon- y Inkomstenbelasting. 
Con por bisa pueblo cu nan ta bai 
dilanti cu un “cambio husto”. Ald e 
limite di falta di berguensa a yega 
un punto cu no ta aceptabel mas 
den nos comunidad. Hunto nos 
mester pone un paro na e situacion 
aki. Loke ta bay sosode ta cu BBO 
su 18% ta wordo ancra den e ley.” 
Tambe den e ley tin un aumento 
dramatico di accijns. Alcohol no ta 
bon, e lider a bisa. Pero na tur pais 
den momentonan di celebracion 
ta custumbra di bebe algo y den e 
ley por mira cu pa bebidanan alco- 
holico whisky y rum ta bay tin un 
aumento di 40% di accijns. Y loke 
ta straño ta cu e biñanan di mas 
caro no ta conoce aumento, pero e 
biñanan di mas barata, manera es- 
nan di fruta, ta bay subi cu 100 te 
cu 400 florin pa hectoliter. 

“Esaki no ta bebidanan di alcohol 
pisa. Ta e tipo di aumentonan aki 
den un economia cu ta den rece- 
sion cu -0.5% di decrecemento y ta 
bin cu un pakete di medida y bisa 
pueblo cu esaki ta husto? Di unda 
mas bo kier pa pueblo saca placa? “ 
lider di AVP Mike Eman a declara. 

E prome edicion di 
"Hende Sano Bida Sano" 
na Amsterdam Manor 
Beach Resort y MVC Eagle 
Beach a culmina 





Program'NW''®' 

Leidy Muñoi 


WeUness 

jfgcLa 


DURANTE 4 luna e empleadonan di 
Amsterdam Manor Beach Resort y MVC 
Eagle Beach a participa den un programa 
di bienestar di salud bao e nomber di: 
“Hende Sano, Bida Sano”. 

Tur empleado por a registra p’e programa 
cu tabata consisti di ehercicio fisico 3 bi- 
aha pa siman combina cu diferente lez- 
ing y workshop. 

Sra. Nannelle van der Spil-Croes y sr. Je- 
rome van der Spil di Transition 2 Health 


tabata encarga di e programa aki y a 
ehecuta esalá den un forma exitoso con- 
huntamente cu Fundacion Movimiento 
pa Bida, den coperacion cu partners 
manera Aruba Medical Assistance, Lab- 
oratorio di Servicio y diferente otro pro- 
fesional den nan ramo. 

Empleadonan a siña e.o. encuanto nutri- 
cion, salud fisico y tambe salud mental. 
Ehercisionan tabata un combinacion 
di ehercicio cardiovascular, ehercicio di 
peso y tambe flexibilidad. 


Tur empleado cu a participa n’e programa 
a haci diferente test fisico y di condicion 
na comienzo di e programa y na final di e 
programa a ripiti e mesun testnan p’asina 
wak e progreso di cada participante. Pro- 
greso fisico, motivacion, participacion y 
presencia n’e diferente actividadnan ta- 
bata e criteria pa saca e ganador di e pro- 
grama aki, cu a lceda den persona di sra. 
Maria Leidy Muñoz kende ta traha den 
Departamento di Maintenance. Pabien 
atrobe na Leidys y tur participante di e 
programa aki. 

Temporada di fin di aña ta ofrece rason pa celebra 

Ceremonia di premiacion honra miembronan di team di Playa Linda 

AVISO - ANNOUNCEMENT - MEDEDELING 


En coneccion cu e dianan di fiesta venidero nos 
oficinanan lo ta sera pa un vacacion colectivo entrante: 

21 December 2018 te cu 2 di Januari 2019. 

Nos ta desea nos clientenan y Aruba en general 

“Feliz v Siqur dianan di fiesta”. 


In verband met de komende feestdagen en 
collectieve vakantie van al onze medewerkers, 
is ons kantoor gesloten vanaf: 

21 December 2018 t/m 2 Januari 2019. 

Wij wensen onze klanten en Aruba in algemeen 

“Fiine en veiliqe feestdagen” 


In connection with coming Holidays and 
collective vacation of our colleagues, 
our offices will be closed for the public from: 

December 21 2018 u/t January 2 2019. 

To all our clients and the public in general 

“Best wishes for a Happv and Safe Holidav” 


h 


-ri 



AS0CIAD0NAN di Playa Linda Beach Resort a gosa di un fiesta ambientoso di e tem- 
porada special aki, teni recientemente den ballroom di Aruba Marriott. Un dinner cu 
baile di gala a inclui e atraccion principal di ceremonia di premiacion, durante cual 
a honra e asociadonan cu a sa di resalta entre un ekipo super califica y hopi dedica. 

E evento di fin di aña, como tambe e evento di mitar aña, su intencion ta como un 
gradicimento anual pa henter e team, pero e ceremonia di premiacion ta duna opor- 
tunidad pa reconoce e mihor di mihornan. 

E aña aki no tabata diferente na momento cu Empleado di Aña a bay Rousane de 
Weever, kende tabata excelente den su rol como HR, den cual e ta yuda forma, in- 
forma y inrikece un team cera di Playa Linda. 

Manager di Aña, Pauline Taylor-Dijo similarmente a keda galardona pa su contri- 
bucion resaltante cumpli cu e necesidadnan unico di bishitante como cabesante 
di Guest Relations. Demostrando promesa y mereciendo elogio tabata co-galar- 
donadonan, Nobato di Aña, Yahaira Jimenez y Star di Aña, Maria Matos, ambos di 
housekeeping. 

Igualmente reconoci pa su contribucion ta Contractor di Aña, Leo Klaphaak, kende 
su expertise den Loss Prevention, ta sigui engrandece e seguridad n’e resort. 

E votacion e aña aki tabata particularmente cerca, cu asina hopi asociado demost- 
rando un etica laboral cu ta mas aya di nan descripcion di trabou. 

Departamento di Aña tambe tabata un escogencia dificil unda cu otro departamen- 
tonan a vislumbra un teamwork y abilidad pa surpasa diferente reto. 

Na final, Engineering a ricibi e top honor como Departamento di Aña pa 2018. 
Frecuentemente referi den evaluacionnan di e resort t’e amabilidad, talento y dedi- 
cacion di empleado cu a yuda define e experiencia na Playa Linda y cual a otorga e 
resort un lugar como un timeshare stima pa tanto miembro como bishitante atrabes 
di e resort su trayecto di 35 aña. 

E evento di fin di aña ta un importante evento anual cu ta yuda conmemora e tem- 
porada como tambe duna balor na e famia di empleadonan di Playa Linda. 

Pabien y deseonan pa un Bon Pasco a keda comparti entre henter e team cu brindis 
y un ambiente festivo bailable fenomenal. 

Parlamentario Richard Arends (AVP) 

E peso di Reforma Fiscal ta casi 20 biaha mas hopi cu e # alivic 


NA final di e reunion di Parlamento riba Reforma Fis- 
cal, Parlamentario Richard Arends tabata hopi cla cu su 
pensamento riba e tema aki. 

"Un par di dia prome cu aña finalisa, Gobierno a presenta 
un Reforma Fiscal. Nan a purba bend’e haciendo comosi- 
fuera tur hende ta bay dilanti, pero na final di dia e no ta 
nada mas cu un aumento di impuesto," el a bisa. 

E Parlamentario a analisa tur e datonan suministra y su 
conclusion ta cu apesar cu Gobierno ta bisa cu tur hende 
ta bay dilanti debi na cambionan den Inkomstenbelast- 
ing, e peso cu ciudadano y empresanan mester carga pa 
aumento di impuestonan ta excesivamente halto. 

Na prome lugar, e crisisheffing cu tabata pa 6 luna, a 
keda manteni y banda di dje a aumenta Grondbelasting, 
accijns riba bebidanan alcoholico y riba gasoline. 

Un calculo haci riba e cifranan actual ta mustra cu ta bay 
ranca, cu e aumento di impuestonan aki, 270 miyon for di 
pueblo. 

"E reduccion di Inkomstenbelasting cu 16 miyon ta 
insignificate y desproporcional p’e peso di impuesto cu 
ta afecta e poder di compra directamente di nos ciudada- 
nonan," Parlamentario Richard Arends a bisa. 

"E 270 miyon cu pueblo mester carga no por wordo com- 
pensa hamas cu e 16 miyon cu pueblo ta haña bek cu e 
adaptacionnan haci den e Reforma Fiscal." 

Parlamentario Arends ta reitera cu e impuestonan aki ta 
meramente pa paga gastonan operacional di Gobierno cu 
a aumenta substancialmente for di 2017. 

Arends a splica cu den pueblo mes e por a sinti cu tin 
hopi incertidumbre pa loke t’e cambio cu a wordo haci 
den e ley di Grondbelasting y e prohibicion pa inclui BBO 
den prijs cu ta motibo pa speculacion. 

Ora cu tin incertidumbre den economia comerciantenan 
kier cubri nan riesgonan y ta bay hinca cualkier aumento 
di impuesto den nan prijs y na final di cuenta t’e consum- 
idor ta paga pa tur e aumentonan aki. 

"E falta di trasnparencia y claridad pa loka ta trata inclu- 
sion di BBO den e prijs of no, e aumento di e 'cost of do- 
ing business’ dor di aumento di impuesto lo tin un efecto 
grandi riba poder di compra. 

Den bista di esey 16 miyon florin cu ta bay p’e pueblo, no 
ta yuda den nada." 



P’e motibonan ariba menciona, fraccion di 
AVP a dicidi cu e no por sostene e prome 
fase di e Reforma Fiscal. 

E ta afecta e grupo mas vulnerabel den 
comunidad y e cuenta di e crisisheffing y 
demas impuestonan ta demasiado halto. E 
compensacion lo no bay yuda pueblo den 
nada, pasobra loke ta bay wordo ranca for 
di nan casi 20 biaha mas hopi cu esey. 

"E alivo no ta compensa e peso aki. E ta 
penalisa tambe esun cu a inverti den su 
propiedad. E profesionalnan cu a inverti cu 
hopi sacrificio den nan propiedad, ta bay 
hopi atras cu e structura nobo y e base di 
Grondbelasting". 







SETAR ta anuncia orarionan adapta pa dianan di 
fiesta pa e Teleshopnan, SETAR Store, Repair Center *■ 
y Departamento Tecnico: 


dialuna dia 24 di december 2018 
7:45 am pa 11:00 am 

diamars y diaranson dianan 25 y 26 
di december 2018 

tur oficina ta cera 

diabierna dia 28 di december 2018 
7:45 am pa 3:30 pm 


E kiosk na Airport y e Contact Center ta keda duna 
servicio normal durante e dianan menciona. 



# 



Q SETAR 


setar.aw Teleshops 

POINT GIVEAWAY 




NOVEMBER 30 - DECEMBER 23,2018 

12 DAYS OF CHRISTMAS 

Play every Friday, Saturday and Sunday. 

100,000 POINTS AWARDED EACH DAY! 

Ten daily winners of 10,000 points! 

Earn 25 points or 4 table credits and swipe at 
any kiosk to play. Play up to five times each day. 



'A; 'W 


Lotto, E Loteria di Aruba su orario 
pa e temporada di Pasco y Fin di Aña 



LOTTO, E Loteria di Aruba di an- 
temano kier a desea nos pueblo un 
feliz temporada di Pasco y Fin di 
Aña. Alavez kier anuncia cu pa e 
temporada alci ta bay tin un orario 
adapta pa lolce ta e sorteonan y ofi- 
cina. 

E orario di sorteo pa e dianan di 
fiesta ta lo siguiente: 24 di decem- 
ber 2018 ta bay tin un sorteo cu lo 
tuma lugar 6:30 PM, bo por cumpra 
weganan preferi di Lotto te cu 6:15 
PM. Dia 25 y 26 di december no lo 
tin sorteo. Dia 27, 28, 29 y 30 di 
december 2018: Sorteo ta continua 
normal 2:30PM y 9:00PM. 

Dia 31 di december 2018 lo tin un 
sorteo cu lo tuma luga 6:30PM, ben- 
ta ta cera 6.15PM. Dia 1 di januari 
2019 lo no tin sorteo. Desde 2 di 
januari 2019 en adelante sorteo ta 
normal 2:30PM y 9:00PM. 

Pa loke ta trata orario di oficina esaki 
ta lo siguiente: oficina ta cera 24, 25, 
26, 31, 1 y 2. Esaki ta conta pa ofi- 


cina di Oranjestad y San Nicolas. 27 
di december oficina ta habri orario 
normal, 28 di december oficina di 
San Nicolas ta cera y oficina prin- 
cipal di Oranjestad lo ta habri for di 
8:00 AM te cu 11:30AM. 

Gerencia y Staff di Lotto, E Loteria 
di Aruba ta desea un y tur un Feliz 
Pasco y un Prospero 2019. 

Lotto, e loteria di Aruba tin 9 dife- 


rente wega; Catochi, Big 4, 1-OFF, 
Zodiac, Wega di Number Korsou, 
Lotto di Dia, Lotto 5, Mini Mega, y 
weganan di Raspa y Gana. 

Cumprando Lotto bo ta contribui na 
deporte riba nos isla. Meta di e fun- 
dacion ta pa organisa loteria, cambia 
bida di su hungadonan y na mes mo- 
mento inverti den deporte local pa 
medio di donacionnan na e comis- 
ion di subsidio. 

Rocco Tjon: 

Fraccion di MEP ta satisfecho cu 
trabounan desplega den 2018 



DURANTE 2018 Parlamento a trata 11 ley y fraccion di MEP a entrega 3 ley di 
iniciativa. Esaki banda di tur e reunionnan den e diferente comisionnan fiho 
pa keda na altura di e maneho di Gobierno. 


Otro reunionnan publico hopi importante tawata relaciona cu siguridad na 
nos frontera y e situacion di Venezuela. Tambe pa prome biaha den 
historia Gobierno a bin Parlamento y atraves di cifranan splica 
con nan ta ehecuta e Presupuesto aproba. Esaki, entre otro, 
a conduci cu pa prome biaha nos a conoce un presupuesto 
supletorio “budget-neutraal”. 


TRABOUNAN DEN 2019 

Na comienso di 2019 lo keda cla cu e contestanan riba 
e rapport di Raad van Advies, pa asina por trata e ley 
di financiamento di partidonan politico, Screen- 
ing di Ministers y ley di identificacion. Banda 
di esaki ta premira tambe cu lo caba cu e ley di 
iniciativa pa lolce ta un autoridad riba e mercado 
financiero y e “meldcode” pa abuso en general. 


MENSAHE PA FIN DIAÑA 

Nos ta den temporada di harmonia, union y paz. No 
laga nos diferencia politico causa desunion y destruc 
cion. Den 2019 na bienestar di nos dushi Aruba, laga 
nos hiba un politica constructivo, skerpi pero al caso 
y uno ehemplar. 


BON DESEONAN PA PUEBLO 
Den nomber di fraccion di MEP, mi kier desea 
henter pueblo di Aruba feliz dianan di fiesta 
yena cu amor y un prospero aña 2019. 


REUNIONNAN PUBLICO 

Parlamento a trata presupuesto 2018, presupuesto supletorio 2018 y pre- 
supuesto 2019 e aña aki. Otro leynan cu a wordo trata ta e fondo pa e 
Crisisplan Social, ortografia di Papiamento, cuenta anual 2016 y e re- 
forma fiscal. 

Cas di mas di 70 aña benta abao 



cu cooperacion di famia,e siman aki, un cas 
cu no tabata un bunita bista riba e caminda 
principal di San Nicolas, a wordo basha abou. 
Famia a bisa cu e cas tin mas cu 70 aña, pero 
pa diferencianan no por a yega na acuerdo pa 
sigui mantene e cas y p’e no sigui como un 
cas di choler, mihor bashe abao, pero esaki 
no t’e solucion pa combati cholernan. 

Tips pa biahero durante 
temporada di vakantie grandi 


DURANTE e temporada 
di fin di aña Departamento 
di Aduana ta duna e bia- 
hero algun tips pa tene 
cuenta cu ne: Formulier 
Tijdelijke Uitvoer: 

Departamento di Aduana ta re- 
comenda biaheronan pa 
registra articulonan di 
balor cu ta practica- 
mente nobo manera 
laptop, celular of tablet 
na Oficina di Aduana na 
Aerocargo of na Aeropuer- 
to. 

Esalci ta conta sola- 
mente p’e productonan 
ariba menciona y cu e bi- 
ahero no tin un comprobante cu e producto a wordo 
cumpra na Aruba of cu a yega di cumpre den exterior y 
cu e impuesto a wordo paga. 

E formulario ta un comprobante cu e persona a sali cu e 
articulonan for di Aruba y ta evita cu lo mester paga im- 
puesto riba e articulo na momento di regresa bek Aruba. 
E formulario ta disponibel pa download for di e website 
www.douane.aw bou di e tab “Documenten” onderdeel 
“Download formulieren ” scoge pa Tijdelijke Uitvoer. 

Pa facilita e proceso ta recomenda yena e formulario ad- 
elanta y pasa registra esaki prome cu biaha na Oficina di 
Aduana na Aeropuerto of na e seccion di Aerocargo p’e 
formulario ald por ta valido. 

Exoneracion di impuesto riba ekipahe di biahero: 1. 
Nos ta conseha tur persona cu biaha pa exterior pa tene 
cuenta cu si cumpra articulo den exterior pa warda tur 
comprobante di pago. 2. Haci un calculacion di e balor- 
nan di e productonan. 3. Si e balor di productonan sur- 
pasa 400 florin pasa directamente na cahero di Aduana 
na Aeropuerto pa paga impuesto di importacion y of 
accijns. 4. No warda riba e control di Aduana riba ekip- 
ahe pa declara productonan cumpra. 5. Pasahero por 
trece un cantidad limita di productonan manera alcohol 
y tabaco cu exoneracion di impuesto. 6. Ta prohibi pa 


importa carni of productonan traha 
di carni for di paisnan pa- 
for di U.S.Ay Union Eu- 
ropeo. Mercancianan 
prohibi of cu mester 
di permiso biahero- 
nan y importador- 
nan (di carga) mester 
ta conciente di e regla- 
nan prescribi den dife- 
rente ley encuanto 
importacion of ex- 
portacion di mercan- 
cia of transportacion di 
mercancia cu ta rekeri un 
permiso y/of cu ta pro- 
hibi. 

Pa mas informacion encu- 
anto preparacion pa biahero por bishita nos website Pa 
facilita e proceso ta recomenda jena e formulario adel- 
anta y pasa registra esaki promer cu biaha na oficina di 
Aduana na Aeropuerto of na e seccion di Aerocargo pa 
e formulario aki por ta valido. 

Exoneracion di impuesto riba ekipahe di biahero: 1. 
Nos ta conseha tur persona cu biaha pa exterior pa tene 
cuenta cu si cumpra articulonan den exterior pa war- 
da tur comprobante di pago. 2. Hasi un calculacion di 
e balornan di e productonan. 3. Si e balor di produc- 
tonan surpasa 400 florin pasa directamente na cahero 
di Aduana na Aeropuerto pa paga impuesto di impor- 
tacion y of accijns. 4. No warda riba e control di Ad- 
uana riba ekipahe pa declara productonan cumpra. 5. 
Pasahero por trece un cantidad limita di productonan 
manera alcohol y tabaco cu exoneracion di impuesto. 
6. Ta prohibi pa importa carni of productonan traha di 
carni for di pasinan pafor di U.S.A y Union Europeo. 
Mercancianan prohibi of cu mester di permiso Biahero- 
nan y importadornan (di carga) mester ta conciente di 
e reglanan prescribi den diferente ley encuanto impor- 
tacion of exportacion di mercancia of transportacion di 
mercancia cu ta relceri un permiso y/of cu ta prohibi. Pa 
mas informacion encuanto preparacion pa biahero por 
bishita nos website www.doaune.aw 

Parlamentario Sue-Ann Ras (MEP): 

"Sin relato anual y maneho firme di bon gobernacion, 
ta dificil p'ami eherce mi funcion legislativo!" 


DEN un informe di UNESCO relaciona cu enseñansa 
tin un parti hopi crucial cu merece tur atencion y Parla- 
mentario Sue-Ann Ras (MEP) a trece esaki dilanti du- 
rante su disertacion ultimo durante tratamento di pre- 
supuesto. 

E informe ta indica cu Gobierno mester yuda na con- 
strui confiansa den e sistema educativo, elevando e sta- 
tus profesional di e docentenan, mehorando e capaci- 
dad di e lidernan escolar y promoviendo e colaboracion 
atraves di e comunidadnan di aprendizahe profesional. 

BON GOBERNACION 

“Confiansa ta un balor cu bo no ta yega cumpra of ad- 
kiri, e ta tuma tempo, dialogo, comprension y actuacion 
pa logra esey. Mi ta djis spera, cu nos no mesteryega n’e 
nivel di Grecia si, unda tin un gran desconfiansa entre e 
docentenan y Gobierno, cu a paralisa cualkier discusion 
tocante responsabilidad durante aña, segun UNESCO a 
indica,” Sue Ann Ras a bisa. Den e programa di gober- 
nacion pa loke ta trata enseñansa, Gobierno lo percura 
pa propone cambio di e leynan di enseñansa p’e directi- 
vanan di scol por aplica Bon Gobernacion (Good Gov- 
ernance). E aplicacion di Bon Gobernacion ta sosode cu 
e ayudo y sosten di Departamento di Enseñansa. Banda 
di esalci Minister di Enseñansa Ciencia y Desaroyo Sos- 
tenibel ta duna di conoce den su “beleidsvoornemens” 
di a topa cu e rregularidadnan den e fundacionnan, cu 
ta maneha e fondonan di pais Aruba p’e scolnan. 
Ademas, den e “beleidsvoornemens” tin poni como 
punto di prioridad, cu Gobierno, lo promove profesion- 
alismo y transparencia den e directivanan di scol segu- 
rando calidad den enseñansa den tur sentido di palabra. 
P’esey mes ta importante pa Minister informa Parla- 
mento tocante; e resultado di e evaluacion di e mane- 
ho di subsidio n’e directivanan, kico esaki ta nifica p’e 
maneho nobo, kico t’e plan di Minister pa loke ta trata 
intervencion di e companianan forensico y di contabi- 
lidad, cu lo contrata pa traha riba e tema di integridad 
financiero p’e investigacion y duna un bista di e regla- y 
proceduranan nobo pa logra integridad financiero. 

Ta di lamenta y condena tur e directivanan di scol como 



tambe tur instancia cu ta haya subsidio y cu no ta en- 
trega e relatonan anual, p.e. SKOA, cu ainda falta di: 
2016, 2017y 2018. 

“Ta dificil p’ami eherce mi trabou debidamente y nan 
ta pone cu ami mester contradeci nos leynan. Mediante 
ley Parlamento ta aproba e cantidad di placa pa subsidio 
y Parlamento tin e derecho legitimo pa sa, unda e placa 
di pueblo ta bay”, Sue Ann Ras a expresa. 

‘NORMBEDRAGEN’ 

For di 2010 a revisa e ‘normbedragen’ pa loke ta trata 
suma pa alumno como tambe pa lokaal, pa aña escolar. 
Ta bisto cu e cifranan no ta compatibel mas, pa loke ta 
encera brinda enseñansa di calidad. 

Sue Ann Ras a haci un apelacion na Minister, pa revisa 
esalci mas pronto posibel y ta spera cu pronto Minister 
por presenta e resultado tocante e revision y un proposi- 
cion nobo, cu ta uno mas realistico y husto pa bienestar 
di enseñansa. 

E motibo cu esaki t’asina importante ta, cu unabes tur 
relato anual ta entrega como tambe e revision y investig- 
acion di ‘normbedragen’, por analisa e situacion mihor 
y adapta e contribucion escolar. 

Otorgamento 
di kavel pa 
Carnaval 

DIP t’e departamento cu ta encarga cu otorgamento di ka- 
velnan pa nos Carnaval. Den cuadro di e tarea ey DIP ta 
publica adhunto su calendario pa Carnaval 2019. Tur e ac- 
tividadnan aki lo tuma lugar den e edificio di infrastructura 
(INFRA-complex) na Sabana Blanco no. 68. 

BUZONNAN PA PETICION PA KAVEL 

Publico Carnavalesco lo por cumpra su peticionnan pa kavel 
na DIP y lo tin 5 buzon pa deposita e peticionnan. Dos bu- 
zon pa kavel pa parada grandi na Oranjestad, un buzon pa 
kavel pa bende cuminda y bebida pa Carnaval na San Nico- 
las, un buzon pa bende cuminda y bebida pa Carnaval na 
Noord y un buzon pa bende cuminda y bebida pa Carnaval 
na Oranjestad. Dialuna 7 di januari 2019 Notario lo seya 
e 5 buzonnan pa 8’or di mainta. Tambe for di dialuna 7 di 
januari 2018 te cu diabierna 11 di januari 2019 por cumpra 
y deposita peticion pa kavel pa Carnaval 2019 na oficina di 
DIP di 8.00 a.m. pa 12.00 p.m. y di 1.00 p.m. pa 3.30 p.m. 
Diamars 15 di januari 2019 den presencia di Notario lo saca 
e nombernan di e personanan cu ta bin na remarca pa un 
kavel. DIP kier recorda tur persona cu ta bin na remarca 
pa haya un kavel pa tuma bon nota di e condicionnan cu 
ta aplicabel p’e permiso di e kavel. Si no cumpli cu un of 
mas di e condicionnan stipula den e permiso, lo cancela e 
permiso, cu consecuencia cu e kavel lo wordo otorga na un 
siguiente persona riba lista. Tambe e persona lo no bin na 
remarca mas pa haya permiso pa un kavel pa Carnaval den 
futuro. DIP no ta acepta ningun poder (machtiging) pa bin 
busca permiso pa un lcavel. E persona cu a bin na remarca 
pa haya un kavel mester ta personalmente presente na DIP 
pa busca su permiso. 

PETICION PA KAVEL PA TRAILER, 

STELLAGE OF AUTO 

Tur persona mayor di edad (18 aña pariba) por haci un 
peticion na Minister encarga cu Infrastructura, pa medio di 
DIP pa bin na remarca pa haya un kavel canto di caminda 
riba e ruta di Carnaval na Oranjestad. Si bin resulta cu e 
persona cu a haci peticion no tin 18 aña ainda automati- 
camente su peticion ta invalido. Cada peticion ta costa Af. 
4,= na stampia, segun e Zegelverordening (AB 1998 no. GT 
1), art. 34. Un persona por bin na remarke pa permiso pa 
un kavel so. Si acaso un persona su nomber sali mas cu un 
biaha, e prome biaha so lo conta pa haya un kavel. Prijs pa 
kavel (permiso) ta: Afl. 25,= pa retributie, Afl. 4,= stampia 
y Afl. 135,= pa precario, segun e Retributie en Legesbesluit 
Directie Infrastructuur en Planning (AB 2004 no. 7), art. 1. 
Personanan cu ta bin na remarca pa haya un kavel pa medio 
di e tombola na oficina di DIP tin cu acudi personalmente 
na DIP situa den e Compleho di Infrastructura na Sabana 
Blanco 68 pa scoge su kavel. E scogemento di kavel lo bay 
segun e secuencia cu a saca e nombernan for di e tombola. 
E persona cu bin scoge su kavel mester bin cu un iden- 


tificacion valido, sea cedula, rijbewijs of paspoort. Den 

e parkinglot dilanti The Cinema, Parlamento, Bestuurskan- 
toor y tambe dilanti di ex-Douanekantoor, The Jewelry Cen- 
ter y Royal Plaza NO por pone auto of tent. No ta permiti 
pa pone trailer, stelage, palet of carton den e parldnglot aki. 
Den caso cu un persona cu a bin na remarca pa un kavel y 
no a haci uso di esald un siman prome cu e dia di e parada 
grandi di Carnaval, esta diadomingo dia 24 di februari 2019, 
e permiso ta caduca y DIP por duna e kavel ald na un di e 
otro personanan cu ta aparece riba e lista di espera na DIP. 
For di diasabra dia 9 di februari 2019 ta permiti pa pone 
trailer, stelage of auto (entre 7.00 a.m. y 7.00 p.m.) cu ex- 
cepcion di L.G. Smith Boulevard caminda DOW lo instala 
tent. Prome cu dialuna dia 11 di maart 2019 tur trailer, stel- 
lage of auto mester ta kita. 

PETICION PA KAVEL PA BENDE 
CUMINDA Y BEBIDA 

Pa bin na remarca pa un kavel pa bende cuminda y bebida, 
un persona mester haci un peticion na Minister encarga cu 
Infrastructura, pa medio di DIP. 

E peticion aki tin e mesun procedura cu e peticion ariba 
menciona. E persona cu a bin na remarca pa haya un kavel 
pa bende cuminda y bebida mester pidi un “Buffetvergun- 
ning” na Directie Wetgeving en Juridische Zaken despues di 
a ricibi su permiso na DIP. 

Tin en total mas o menos 12 kavel di Gobierno disponibel 
pa benta di cuminda y bebida na Oranjestad, Noord y San 
Nicolas. 

DIP lo entrega e permisonan di e siguiente manera: 

Procedura pa scogemento di kavel na DIP. Promer dia, di- 
asabra, 2 di februari 2019, cuminzando for di 8.00 a.m. en 
punto. Tur buffetvergunning pa districto di Oranjestad: 2. 
Number 1 te cu number 50 (trailer/tent/stellage): 3. pauze 
± 1 oray 4. Number 51 te cu number 100 (trailer/tent/stel- 
lage). 

Di dos dia, diadomingo, 3 di februari 2019, cuminzando di 
8.00 a.m. en punto. 

Tur buffetvergunning pa districto di Noord y San Nicolas: 
2. Number 101 te cu number 150 (trailer/tent/stellage): 3. 
pauze ± 1 ora: 4. Number 151 te cu e ultimo number (trail- 
er/tent/stellage). 

E persona cu yega laat ta perde su turno y lo mester keda 
warda te despues cu yama e ultimo persona prome cu pauze 
of prome cu cuminza cu e 50 siguiente persona of despues 
cu yama e ultimo persona p’e dia ey. Personanan cu tin buf- 
fetvergunning pa districto di Noord por cuminza pone nan 
trailer of tent for di diarazon, 6 di februari 2019, pa distric- 
to di Oranjestad por cuminza pone nan trailer of tent for di 
diasabra dia 9 di februari 2019 y pa pa districto San Nicolas 
for di dialuna dia 18 di februari 2019 (entre 7.00 a.m. y 
7.00 p.m.). DOW lo instala tent riba e kavelnan na L.G. 
Smith Blvd pa personanan cu a bin na remarca p’e kavelnan 
aki pa medio di tombola. Riba dicho kavelnan no ta permiti 
pa para auto, pone stelage of trailer ni cualkier otro obheto 
cu por trece daño n’e suela. Tambe lo tin tribuna disponibel 
riba e ruta pa facilita personanan cu no a bin na remarca pa 
kavel y/of ta desea pa haci uso di un tribuna pa disfruta di 
Carnaval. P’esakinan no ta existi ningun tipo di reservacion. 
Esun cu yega prome por tuma asiento riba e tribuna. 

Tambe lo tin mas o menos 7 toilet trailer instala riba e ruta 
di Carnaval pa facilita e publico. 

Diasabra, 22 December 2018 


Discurso di Pasco 
Gobernador 24 di 
december 2018 


RIBA 24 di december 2018, bispo di Pasco 
di Nacemento, Gobernador di Aruba Sr. Al- 
fonso Boekhoudt lo duna su discurso di Pas- 
co via e canalnan di television local. 

E programa special ald lo pasa anochi pa 
8.00pm na Canal 22, DiarioTV-Canal 48 y 
Telearuba. 

Ta invita henter e comunidad di Aruba pa 
sintonisa television local dialuna 24 di de- 
cember pa e mensahe di Pasco di Goberna- 
dor Boekhoudt. 



Potret: ©Gabinete di Gobernador 


Minister Chris Romero: 

Cu e Pasce aki trece pas y amor pa asina 2019 ta 
e aña di speransa y prosperidad pa nos pais 


MI kier tuma e oportunidad alci pa expresa mi agradici- 
mento na henter nos pueblo di Aruba, pa ta compañan- 
do nos, como Gabinete Wever-Croes, den e gran respon- 
sabilidad a keda encarga na nos como mandatario di nos 
Aruba stima. Un reto sumamente grandi cu ta exigi un 
gran compromiso y amor pa nos patria, pero cu nos a sa 
di asumi cu tur humildad. 

Mi ta hopi satisfecho di por a comparti hunto cu e pueb- 
lo di Aruba un aña di trabou cu tabata productivo pero 
cu hopi reto. Mi a siña hopi y mi motivacion ta e tra- 
bou incansabel cu mi elcipo ta desplega hunto cu mi. Mi 
curason ta yena di alegria ora cu mi mira e motivacion 
y perseverancia cu ta biba den Gabinete Wever-Croes. 
Nos ta un ekipo di trabou cu e meta comun pa trece 
prosperidad bek den cada hogar di nos pais. 

Mi ta desea pa e Pasco aki cada un di nos sinti e am- 
biente di amor y pas cu e fechanan aki ta trece pa nos. 
Esalci ta e momento adecua pa elimina tur odio, tristesa 
y conflicto, pa asina nos por ta mas cerca di nos sernan 
lceri, coleganan y conocirnan. Ban pidi pordon, ban of- 
rece pordon y pensa pa nos mes riba kico nos lo por 
mehora pa e siguiente aña y con nos lo haci pa logr’e. 



Mi tin e certesa cu e aña cu ta bin lo ta uno grandioso, 
pasobra den e proximo 365 dia nos dilanti lo tin cosnan 
grandi den nos caminda como pais. Laga nos tene nos 
cara na laira mas ainda y ban logra tur e metanan cu nos 
tin pa aña 2019. 

Feliz Pasco y un prospero aña 2019 ta mi mas sincero 
deseo! 

Marlon Sneek su sistema di conta 

Ta unda e kier manipula pueblo cu Reforma 
Fiscaly a anuncia cu BBO lo aumenta te na 18% 



PARLAMENTARIO Endy Croes a reacciona riba 
e disertacion di Marlon Sneek di diahuebs ultimo den 
Parlamento momento cu a trata e Reforma Fiscal. 


Despues cu Minister President Evelyn Wever Croes y 
Minister Xiomara Ruiz Maduro na inicio di e reunion a 
duna un splicacion amplio na Parlamento, a bay over na 
Parlamentarionan di tur fracción, kendenan tabatin e 
deseo di hiba un disertacion y haci preguntanan alcaso. 
P.e. na un manera hopi profesional Richard Arends a 
haci su preguntanan alcaso p’asina por haya contestan- 
an pa por a amplia su conocemento alrespecto e cambi- 
onan den e Reforma Fiscal. 

SEMBRA PANICO DEN PUEBLO 

Reforma Fiscal lo bay den 4 fase. Apenas e promer fase 
lo drenta na vigor dia 1 di januari 2019. Sinembargo 
Marlon Sneek manera un alma malo a sinta grita den 
Parlamento desviando completamente for di realidad y 
na un manera ansha y brutal kier sembra panico den 
pueblo, segun Endy Croes. 

Marlon Sneek tabata lesando for di un papel cual nos a 
comprende cu ta un ex politico “moli moli” conoci bou 
di e nomber “Melvin Tromp” lo a prepara pa su persona. 


Marlon Sneek manipulando pueblo tabata grita cu Aru- 
ba lo bira 3 biaha mas caro y cu e BBO lo alcansa 18%. 
Segun diferente colega den Parlamento, Marlon Sneek 
tabata bou di un of otro substancia prohibi, esta un sub- 
stancia straño. 

Sneek hasta tabata insinua cu ta henter Aruba lo mester 
bay traha un taxatie rapport p’asina meld balor di nan 
cas y a puntra si tin suficiente taxateur. 

Esalci segun Parlamentario Endy Croes ta un mentira 
flagrante. 

Meldplicht ta solamente p’esnan cu nunca a ricibi un 
cobransa di Grondbelasting. 

MARLON Y AVP NO TA CONTENTO 

Endy Croes ta splica di ta lamenta cu Marlon Sneek 
no ta lesa su documentonan y no ta atende e reunion- 
nan importante unda Promer Minister a splica esaki na 
placa chikito y ta scoge e caminda di e manipulador 
Mike “HANANAIS” Eman pa engaña un pueblo noble. 
A caso Marlon y AVP no ta contento cu 30 mil hende 
total no ta paga Loonbelasting, esta un aumento di mas 
di 7000 persona cu no lo bay paga Loonbelasting mas? 

A caso Marlon y AVP no ta contento cu 12.000 persona 
no lo bay paga Grondbelasting mas? A caso Marlon y 
AVP no ta contento cu pa 28.000 ciudadano den to- 
tal Grondbelasting lo baha? Esaki no ta un alivio p’e 
homber chikito? 

Endy Croes ta termina bisando lo ta bon pa Marlon 
presenta “nuchter” na trabao y debati riba topiconan 
cu argumento y contenido y no bin lesa documento cu 
Melvin Tromp a scirbi pe y bin trabao tira para den re- 
unionnan publico asina importante. 

Si Marlon kier core auto burachi y haci su fechorianan 
riba caya ta cay pa su responsabilidad, pero na pia di 
trabao bo mester presenta na tino pa bo por funciona, 
Endy Croes a termina bisando. 

Parlamentario Endy Croes, den Parlamento a splica hopi cla: 


Bou maneho di Mike Eman y AVP 
debe di pais Aruba den 8 aña a 
subi di 2 biyon y a surpasa 4 biyon! 



PARLAMENTARIO Endy Croes den Parlamento 
durante tratamento di presupuesto di Minister Presi- 
dente sra. Evelyn Wever Croes, Minister di Asunto Gen- 
eral, Integridad, Inovacion y Energia. Durante e reunion 
publico Parlamentario Endy Croes a splica na inicio cu 
pueblo a bira lomba pa AVP durante ultimo eleccion 
castigando nan cu mas di 10.000 voto. 

Esaki ta confirma cu pueblo no a aproba e maneho di 
Milce Eman y AVP. 


Endy Croes a sigui splica cu AVP a causa un desaster 
financiero. E desaster aki e Coalicion nobo a hereda. 
Mike Eman a permiti su dos Ministernan di Finansa, 
Mike De Meza y Angel Bermudes pa masacra finanza 
di pais Aruba. 

For di Status Aparte Aruba a conoce un debe di 2 biyon 
for di 1986 pa 2009. AVP sinembargo for di 2010 
pa 2017 a mas cu redobla esaki unda e debe di 
pais a alcansa 4.2 biyon. esta mas di 4000 mil 
miyon den apenas 8 aña di AVP y Mike Eman. 


Consecuentemente Aru- 
ba awe mester paga 219 
miyon florin solamente 
na interes cual ta mas 
di 600 mil florin pa 
cada dia. Proyec- 
tonan PPP a acu- 
mula unda 
pa 20 aña 
largo mes- 
ter paga 
un suma 
di 80.7 
miyon pa 


aña pa resolve e compromisonan cu AVP y Mike Eman 
a hinca Aruba aden. 

Ex Minister Benny Sevinger a bay un destaho pa Wat- 
ty Vos Boulevard unda a participa alabes un compania 
amigo di Gobierno anterior esta “Berde di Mes” , unda 
actualmente den 2018 e Gobierno alci ta ricibi un co- 
branza di 1 miyon florin dor di e compania cu a perde 
e destaho. 

Pues te hasta aki e mafiosonan di AVP a percura pa 
pone Aruba den un spot debil unda Pais Aruba mester 
paga 1 miyon na un compania cu a perde un destaho. 
Het lcan verkeren. 


Apesar di e actonan bochornoso di AVP y e retonan 
grandi y dificil e Coalicion aki ta trahando cu hopi amor 
p’asina logra rescata Aruba creando e spe- 
ransa bek pa henter nos comunidad. 
Parlamentario Croes ta finalisa pidi- 
endo pueblo un compromiso pa hamas 
duna AVP e oportunidad pa bin na 
poder, pasobra nan a mustra clara- 
mente cu hechonan cu nan ta abusa 
di un poder presta na nan en- 
duedando nos pais na un 
forma inhusto. 

2 Hoben Boneriano a scapa 
bida di 3 persona na Hulanda 




DEN HAAG - Elvis Thode y Emma Go- 
maa a wordo reconoci e siman aki na Hu- 
landa como Heroenan na Den Haag. 

Dos hoben Boneriano kendenan a yuda 
scapa bida di 3 persona cu despues di 
un caso di hincamento y cortamento cu 
cuchiu a keda gravemente herida. E 2 ho- 
bennan alci a actua mesora y yuda tur e 3 
victimanan kendenan a lceda mal herida. 
Danlci na Elvis y Emma, e 3 personanan alci 
ta na bida awe. Tremendo noticia positivo di 
nos hobennan na Hulanda. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 21 Dec, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.29 

1.31 


1.33 

Zwitserse frank 
(per 100) 

CHF 

179.68 

180.40 


181.20 

Pond sterling 

GBP 

2.19 

2.24 


2.30 

Japanse yen 
(per 10.000) 

JPY 

158.80 

160.25 


161.86 

EURO 
(per 100) 

EUR 

201.67 

203.51 


205.56 

Deense kroon 
(per 100) 

DKK 

26.27 

26.99 


27.79 

Noorse kroon 
(per 100) 

NOK 

19.47 

20.19 


20.99 

Zweedse kroon 
(per 100) 

SEK 

18.77 

19.49 


20.29 



DPL cera di 24 
december 2018 pa 
2 di januari 2019 

DEPARTAMENT O di Progreso Lab- 
oral (DPL) kier informa henter comu- 
nidad y specialmente su clientenan, su 
orario durante dianan di fiesta. DPL 
ta cera pa publico dialuna 24 di decem- 
ber 2018 te cu diarazon 2 di januari 2019. 
Entrante diahuebs 3 di januari 2019, DPL 
lo ta habri bek brindando su servicionan 
manera custumber. DPL ta pidi tur persona 
pa tene bon cuenta cu su orario durante di- 
anan di fiesta. Ademas DPL ta desea henter 
pueblo di Aruba feliz dianan di fiesta y un 
prospero 2019. 

Bunita Concierto di Pasco "Nochi di Splendor" 



DIABIERNA 30 di november a 
tuma lugar un bunita concierto di 
Pasco: “Nochi di Splendor” na Misa 
Birgen di Fatima na Dakota cu Me- 
lange, Corro Tutti Frutti (bou di- 
reccion di sra. Maybelline Arends- 
Croes) y nan amigonan musico; 
Johnny Scharbaay Reno Steba, Felix 
“Chucho” Hoek, Lidrick Solognier, 
Hesther Mathijsse y Humphrey So- 
lognier. 

Un bunita concierto cu a inicia e 
temporada di Advent. Prome cu e 
concierto sr. Edgar Kelkboom riba 
Harpa y sr. Edwin Kock riba guitara 
a entretene esnan yegando. 

E concierto a inicia cu tres angeli- 
to, treciendo tres bela dilanti, rep- 
resentando e splendor, sigui pa dos 
‘drummer boys’ tocando riba nan 
drum y sr. Richard Dabian cantando 
e cantica “Peace on Earth” cu e con- 
tra-melodia di “The little drummer 
boy” interpreta pa Melange. 

E concierto a continua cu diferente 
bunita cantica di Pasco na diferente 
idioma, estilo y genero, y interpreta 
den un forma y estilo hopi varia. 

E areglonan musical tabata den man 
di Johnny Scharbaay, Ivan Quan- 
dus y Reno Steba. Melange y e mu- 
siconan a dedica como sorpresa un 
cancion specialmente na Pastoor 
Daniel Szpila. 


Un cancion popular di Pasco di su 
pais natal Polonia. E cancion ta tit- 
ula: “W’ Zlobie Lezy”, cu ta nifica 
“Drumi den pesebre”. 

Charles Croes di Melange a inter- 
preta e prome couplet na Polaco, 
sigui pa Melange cu dos couplet na 
Papiamento. E comision organisador 
tambe tabatin un sorpesa pa Pastoor 
Daniel y esaki nan a entrega net 
despues di e cancion Polaco. 

E concierto aki tabata uno special ya 
cu tabata e prome concierto di Pasco 
presenta pa Melange den nan 24 aña 
di existencia. Tambe a recorda e 50 
aña di sra. Maybeline Arends-Croes 
den musica cu un ‘standing ovation’. 
E concierto a finalisa cu e ñapa “Ben- 
diciona”, un composicion di Hild- 
ward Croes (d.f.m). 

Tur presente a disfruta di un tre- 
mendo concierto cu cantante y mu- 
siconan local, di taya 
internacional. Un presentacion pro- 
fesional di parti di tur e cantante, 
musico, sin laga 

afo e areglistanan y e ingeniero mu- 
sical sr. Ivan Quandus. 

Pastoor Daniel y e comision organ- 
isador kier a gradici sra. Maybeline 
Arends-Croes, Melange, Coro Hube- 
nil Tutti Frutti, tur e musico, areg- 
listanan y tambe e ingeniero musical 



_ 


pa nan contribucion y presentacion 
gratuito haci cu hopi amor p’e con- 
cierto aki. 

Nos gratitud ta bay tambe p’e spon- 
sornan “Interprint”, “Kok Optica” y 
“JDB Production’. Sin boso colabo- 
racion lo no tabata posibel pa or- 
ganisa e bunita concierto aki pa un 
contribucion chikito pa entrada. 

Un danki di curason tambe na cada 
un cu a presencia e concierto aki. Ta 
nos mas sincero deseo pa boso pasa 
un Feliz Pasco yena di bendicion y 
cu e Splendor di e Niño Hesus por 
ilumina y briya den boso curazon. 

Pa mas potret y video por bishita e 
Facebook page Misa Birgen di Fati- 
ma. 

Grand Opening di MotorWorld na Camacuri 


TABATA dia 18 ultimo, 
MotorWorld a haci apertura 
oficial di su edificio nobo na 
Camarcuri. E localidad nobo 
t’e prome negoshi na Aruba 
cu ta completamente solar, 
pues completamente “Off 
Grid”. Esaki kier men cu e 
lo draai utilizando energia 
genera di nos dushi solo. Cu 
e pensamento pa un “Green 
Future”, Motorworld a opta 
p’e tipo di energia aki, pa 
yuda nos medio ambiente. 

E localidad nobo ta brinda 
tur servicio cu Motorworld 
ta ofrece. 

Nan t’e unico car-dealer cu 
dos localidad pa sirbi nan 
clientela rond e isla. E ano- 
chi special aki, por a mira 
presencia di banconan lo- 
cal, companianan di seguro. 
E grupo musical, BMW a 
percura p’e ambiente Car- 
navalesco, ya cu Motorworld 
a bira sponsor exclusivo di 
Majestic Carnival Group 
den Carnaval 65. 
Motorworld a gradici su 
clientenan pa nan apoyo, 
pero sigur danki special na 
Dwight Henriquez di CMB, 
pa nan aporte financiero, 
Bob di Engysol, y contratis- 
tanan local, manera Mitch 
Geerman di Geerman Con- 
struction, Alvin Boelhoudt 
di Quick Electric y R. Di 
Vecchia di Aruba Climate 
Control. Recibi nos felicita- 
cion y ta desea tur esnan tras 
di e proyecto aki tur clase di 
exito. 

Empleadonan di Sbarro a celebra encuentro di Pasco 



_ 


ESAKI t’e temporada cu compani- 
anan ta organisa evento pa trece em- 
pleadonan hunto y sinti e ambiente y 
esfera di Pasco y Fin di Aña. Sbarro 
tambe ta sigui e tradicion aki di Aruba. 
Diabierna ultimo gerencia di Sbarrio 
a organisa e Cena di Pasco pa tur su 
empleadonan y esalci a tuma lugar na 
Tierra del Sol. Tur empleado a bin 
hunto pa pasa un momento ameno 
y agradabel, compartiendo manera e 
sentimento y mensahe di fin di aña ta 
crea. 

Tabata un momento sumamente 
agradabel, pasobra den un solo sitio ta- 
batin empleadonan di e tres filianan di 
Sbarro (di La Cabana, di Aeropuerto 
y di Hacienda Mall). Un hecho cu no 
tur ora ta sosode mirando e servicio cu 
nan tin brinda di forma casi continuo 
na comunidad y bishitantenan for di 
exterior. 

P’esey e Cena di Pasco ald tabatin su 
toke mas special. 

Gerencia di tur e tres Sbarronan a 
combersa y intercambia di idea cu staff 
y personal, a expresa na nan e aprecio 
pa nan aporte n’e frankicia aki, cu a 
haci cu ainda nan ta na Aruba desde 
cu nan a wordo funda. 

Como gesto di aprecio y gratitud pa 
nan lealtad, durante e encuentro alci, 
combina cu dushi cuminda, a rifa dife- 
rente premio bou di e trahadonan y 
tin cu hasta a gana “weekend stay”. 

Na final di anochi gerencia a expresa e 
deseo di por sigui conta cu nan apoyo 
p’e compania Sbarro sigui crece na 
Aruba, y a desea nan feliz dianan di 
fiesta y cu 2019 por trece hopi salud 
y prosperidad pa nan hunto cu nan 
famia y pueblo di Aruba en general. 

Exposicion Internacional "Caribbean Ties" y Publicacion Pinturanan riba Baranca 


Proyectoncm cu Museo Arqueologico 
Aruba ta preprando pa 2019 


Dia 20 di december a mira bek con pa prome biaha 
Museo Arqueologico Aruba a habri na 1981 na Zout- 
manstraat 1, un vision cu a bira realidad. Esaki tabata 
algo grandi pa Aruba como tambe p’e region di Cari- 
be, pasobra Museo Arqueologico Aruba tabata un di e 
prome museonan arkeologico den Caribe. Tanto publico 
local como e bishitante internacional por a disfruta di e 
coleccion y informacion di nos herencia cultural arkeo- 
logico, y cu hopi animo y pa hopi aña, 

Museo a ofrece actividadnan educativo y recreacional pa 
bishitantenan di tur edad. Pa algun tempo awor, Museo 
Arqueologico a haya su mes obliga pa cera e salanan 
di exposicion pa motibo di trabounan di mantencion 
atrasa y lo habri bek den aña benidero. 

EXPOSICION “CARIBBEAN TIES” 

Mientrastanto ta trahando duro pa finalisa proyecto 
nobo pa comunidad den e aña nobo. Museo Arqueologi- 
co Aruba tin un historia largo di colaboracion estrecho 
cu Universidad di Leiden, cual a conduci na investiga- 
cionnan hopi importante cu resultadonan impresion- 
ante di cual sigur por corda e anochi exitoso na unda a 
presenta e resultadonan di St. Cruz 35. 

E proyecto di NEXUS 1492, lidera pa prof. dr. Corinne 
Hofman, a provee e oportunidad unico pa trece, den 
colaboracion cu Fundacion 1403, e exposicion interna- 
cional ‘Caribbean Ties’ na Aruba. 

E exposicion aki lo habri simultaneamente na diferente 
lugar den region di Caribe, como tambe na Hulanda, na 
mei 2019. Banda di esaki Museo a cera un laso di cop- 
eraciona cu “MUSEON” na Hulanda, pa un programa 
publico conhunto di Caribbean Ties. 

PUBLICACION CIENTIFICO DIBUHO RIBA BA- 
RANCA 

Dr. Aad Versteeg, arkeologo consehero di Museo Arque- 
ologico, hunto cu drs. Harold Kelly, arkeologo di Museo 
Arqueologico, a colabora algun tempo pasa pa un inves- 
tigacion y documentacion di tur dibuho riba baranca di 



Aruba, cual a resulta den un publicacion, cu lo conta cu 
mas di 400 pagina y 1000 potret. 

E publicacion lo tin como meta primordial pa catalogisa 
tur e dibuhonan visible cu ta full rond riba Aruba. 

Banda di esaki lo tin informacion adicional di e 
dibuhonan y datacionan cu a ser haci riba cierto pintura 
y nan estado. Fuera di esey e t’e prome documentacion 
cu ta catalogisa e dibuhonan riba baranca sistematica- 
mente. 

E publicacion aki lo forma un parti esencial den e pro- 
ceso di nominacion di pinturanan riba baranca di Aruba 
riba e lista di patrimonio mundial di UNESCO. 

Keda pendiente pa mas informacion riba esaki y otro 
actividadnan di Museo Arqueologico Aruba via face- 
book Archeo Aruba y National Archaeological Museum 
Aruba. 

P’e dianan di fiesta oficina di Museo Arqueologico ta 
cera pa publico di dia 24 di december 2018 te cu dia 
3 di januari 2019. Museo Arqueologico Aruba ta desea 
henter comunidad di Aruba un Bon Pasco y Feliz 2019! 

Curso cortico 
Non-1 ction writing 

BIBLIOTECA Nacional Aruba ta ofrece 
un curso cortico Non-fiction Writing di e 
genero Activismo’. Esaki ta cuminsa dialuna 
dia 7 di januari pa 5or. Tin 6 sesion. Coach 
p’e curso aki ta Luis Villegas. E curso aki ta 
p’esnan interesa pa expresa nan mes por es- 
crito tocante cualkier tema di preocupacion 
den comunidad y tambe tocante e sentimen- 
tonan pa cu e tema escogi. Registracion por 
via email p qpqlv@gmail.com of whassapp 
7460129.E curso ta riba e siguiente fechan- 
an: 7, 11, 14, 21 y 28 di januari y ultimo 
session ta dia 1 di februari, tur 5or pa 7or). 
E curso lo culmina cu un publicacion di e 
resultado di cada participante. 



PARTIDO CURPA: 

ARUBA UN FELIZ DIA Dl PASCO 


PARTIDO CURPA kier a desea henter e pueblo 
di Aruba un feliz dia di Pasco. Cu ariba e dia aki 
e pueblo por reflexiona y yega mas cerca di Cristo 
cu Lo duna bo paz, sabiduria y proposito den bida. 

Cu cada un di boso celebra e dia aki den presencia 
di bo famia y ser kerinan semper na Bista e sig- 
nificacion real di Pasco cu ta e Niño Hesus cu ta 
e unico solucion y speransa den bida. 

Riba tur tereno 

Presensia di hobennan Antiano na 
Leeuwarden ta di preokupashon 



WILLEMSTAD. Mayoria di siudat grandi na Ulan- 
da tin loke nan ta yama un Veiligheidsagenda kaminda 
ta señalá i buska solushon pa problemanan sosial i di 
karakter kriminal pero tambe di pobresa. 

Leeuwarden e siman aki tabata grandemente den noti- 
sia den medionan di komunikashon ulandes pa evitá ku 
e komunidat di Antiano den e munisipio a krese fuera 
di proporshon. 

E reportahe i pronostiko ku nan a komentá den e 
Veiligheidsagenda 2019-2023 ta hasi menshon lcu e pre- 
sensha grandi di Antianonan sin preparashon i sin per- 
spektiva for di prinsipalmente Rotterdam ta kousando 
hopi preokupashon. 

E munisipio tin intenshon pa reservá 10,000 Euro pa 
aña pa Antianonan remigrá pa nan isla den Karibe i krea 
un bida stabil pero na mesun tempu nan ta lcere ku nan 
por konvensé un of dos Antiano so. 

Ta p’esei nan lce evitá e problema dor di ninga nan pa 
establesé na Leeuwarden. 

E Veiligheidsagenda 2019-2023 ta deskribi ki nan por 
hasi pa garantisá nan poblashon ulandes europeo un 


bon ambiente di bida sin problema ku Antiano. 
Despues ku nan a logra redusi e kantidat di Antiano 
lcu ta lcousa problema den sentro dje siudat, a lceda un 
grupo chikitu ku ta kreando mas problema. 

Munisipio i polis ta hasi maksimo esfuerso pa kontrolá 
e grupo aki pero esei ta kosta plaka i esfuerso pasobra 
e Antianonan di Leeuwarden ta agresivo den kriminali- 
dat. 

Aparte dje krimennan regular, nan tin gera entre géng- 
nan di droga i nan ta sirkulá hopi arma. 

Komunidat ta paga hopi sén pa domina e problemanan 
pasobra ta un alfabét di problema nan ta kousa manera 
violensia relashonal. robo den tienda i moléster di hen- 
de riba kaya. 

Nan ke pone un paro na e fluho di hoben kriminalnan 
antiano ku ta bai Leeuwarden i nan ke hasi palabrashon 
lcu nan koleganan na Almere i Rotterdam ku tin ekspe- 
rensha ku e gruponan aki. 

Leeuwarden ta un dje 22 munisipionan na Ulanda ka- 
minda tin relativamente hopi Antiano i te ku 2011 e 
munisipio tabata haña plaka di gobiernu na Den Haag 
pa ataká e gruponan aki pero e fuente di plaka a seka. 

Nan no ke mas for di Rotterdam 

Antianonan a bira un plaga na Leeuwarden 


WILLEMSTAD No ta na Kórsou so komunidat 
tin moléster di kriminalidat di nos mes hendenan pero 
despues di un par di aña relativamente trankil, Anti- 
anonan a lo - ea mala fama atrobe na Ulanda i partikular- 
mente na Leeuwarden ku ta kapital di Friesland. 
Leeuwarden no ke mas Antiano for di Rotterdam i Leeu- 
warden ta purba evitá ku Antianonan ku ta biba na Rot- 
terdam bai biba na Leeuwarden. 

Speshalmente e Antianonan hoben ta péster i moléster 
i ta lcousa hopi problema pa e habitantenan i outoridat- 
nan di Leeuwarden. 

Tin lcomo 1500 Antiano registrá na Leeuwarden i e kap- 
ital di Friesland a bira popular entre Antianonan di Rot- 
terdam pasobra tin un komunidat kaminda nan ta entre 
nan hendenan. 

P’esei Leeuwarden lce hasi palabrashon ku Rotterdam 
pa nan siña kon Rotterdam ta manehá Antianonan mo- 
lestoso i kriminal. 

Lanie van den Burgt, kende ta konsehero mayó riba 
tereno di orden publiko i seguridat a splika lcu Rotter- 
dam tin muchu mas eksperensha 
lcu Antianonan a-soshal i lmminal. 

No ku nan ke stigmatisá Antianonan pasobra tur hende 
ta bonbini na Leeuwarden 

kaminda tin hopi Antiano desente ku ta traha normal 
i ta sirkulá den sosiedat pero tambe tin Antianonan lcu 
ta bai Leeuwarden i apenas ta papia ulandes i ta kai den 



kriminalidat. 

Ta p’esei nan ke investigá lcilco por hasi pa para e fenó- 
meno aki den tóm. 

HOPI PROBLEMA MES 

Di akuerdo ku munisipio Leeuwarden tin hopi problema 
ku Antiano i nan ta forma un porsentahe masha grandi 
den kriminalidat. 

Por ehempel nan te grupo mas grandi di outoktono ku 
ta trafika ku droga, tira atrako i kiebro i den gera di géng 
di droga. 

Aparte di esei nan sistema di bida ta pone ku apenas 
mucha muhénan tin edat di adolesente nan ta sali na 
estado pasobra parse ku nunka nan a tende di lcondon. 
Nan no ta kaba skol lcu tur problema ku esei ta krea i ta 
kousa ku e munisipio tin hopi gastu finansiero pa kom- 
bati nan bagamunderianan. 


Bcmko Sentral a raportá progreso den restrukturashon di ENNIA 


WILLEMSTAD. Banko Sentral i ENNLA a logra 
rekonosementu legal di areglo di emergensia na Merka. 
Na diferente okashon durante e periodo tras di lomba a 
informá ldlco tabata e status di e proseso pa haña relco- 
nosementu legal di e areglo di emergensia riba ENNLA, 
na Merka. 

Korte a trata e petishon durante di un seshon ku a tuma 
lugá dia 12 di desémber 2018. Diahuebs, 20 di desém- 
ber 2018, korte na Merka a bai di akuerdo ku e petis- 
hon pa rekonosementu legal di e areglo di emergensia 
manera CBCS i ENNLA a pidi. 


Awor ku tin e rekonosementu legal aki por ehekutá e 
pasonan na Merka pa loke ta trata e restrukturashon di 
ENNIA mas fásil. 

Ta bon pa enfatisá ku e meta primordial di e restruk- 
turashon di ENNIA ta i ta lceda pa mehorá e solvensia 
di ENNLA. 

Centrale Bank van Curaçao en Sint Maarten lo sigui 
informá komunidat tokante di e progreso di e proseso 
di restrukturashon, naturalmente teniendo lcuenta ku 
e dunamentu di informashon no mester interferi ku e 
proseso di restrukturashon óf difikultá e proseso. 

Pa kontrabanda di 4,5 kilo di kokaina 

Kurasoleño kondoná na 52 luna di prizon na Amsterdam 


WILLEMSTAD Pa su partisipashon i koperashon 
den importashon di 4,5 kilo di kokaina for di Kórsou pa 
Ulanda, un tribunal na Amsterdam a kondená un Kura- 
soleño na 44 luna di prison den apelashon. 

Esei de fakto tabata konfirmashon dje promé kastigu 
pasobra e tribunal a haña ku importashon i distribus- 
hon di kolcaina na gran eskala ta promové kriminalidat 
i ilegalidat den komunidat. 

Dia 25 di yanuari dje aña’ki a kondená e homber na 44 
luna di prison i diahuebs tabatin e veredikto den korte 
di Apelashon. 

E homber di 37 aña ta será aktualmente den prison di 
Rijnmond aan den Ijssel i Ministerio Publiko a pidi pa 
konfirmá e veredikto. 

Huntu ku su kómplisenan e kurasoleño a importá 
4.495,68 gram di kokaina i su papel tabata pa prepara e 
maletanan ku droga. 

Ademas ela manda un tipo supervisá e mula lcu a bin 
ku e maleta for di Korsou i e mes a bai buska e mula na 
Schiphol. 

No ta promé biaha ku ta kondené pa trafikashon di 
droga pasobra 6 di ougustus ultimo tambe ela haña un 
kondena. 

E wes dje kaso por lo tantu a disidi ku no por baha e 



kastigu pasobra e ta ldaramente un trafikante ku regu- 
larmente a manda buslca droga na Kórsou i e mes tabata 
busk’é na aeropuerto. 

I naturalmente su abogado a pidi pa apsolvé di tur kulpa 
pasobra su papel den e negoshi di droga no tabata dje 
grandi ei. 

Enkambio wes a mustra ku ta dia 14 di september aña 
pasá ela laga un mula femenino trese dos maleta lcu dro- 
ga Ulanda. 

Ta na Ulanda ela duna e mula muhé e maletanan i lcende 
despues a bin Korsou ku un amiga kaminda e akusado 
a bishita nan. 


Kon ta pará ku proseso pa 
inkorporá Ronald Mc Donald 
Family Room den HNO 

WILLEMSTAD Den un ambiente sumamente dushi 
diahuebs parlamentario Mc William tabata presente na 
Ronald Mc Donald family room na SEHOS departa- 
mentu di mucha lcu a ofresé mayornan i muchanan ku 
lo lceda hospitalisá e dianan di fiesta binidero alci un 
tremendo desayuno di Paslcu manera tur aña ta e kus- 
tumber. 

Un biaha más demostrá e balor agregá di RMH family 
room. 

Komo Parlamentario lcu semper a sostené e bunita 
proyekto alci di RMH ku no solamente ta focus riba e 
muchanan hospitalisá sino tambe e famianan, frakshon 
di MAN ta di opinion ku mester sostené pa RMH fam- 
ily room sigui ta presente den HNO. 


RMH family room ta aportá na e manera holistiko pa 
atendé ku malesa, unda ta duna no solamente e pashént 
sino tambe e famia e sosten durante hospitalisashon. 
Diahuebs e parlamentario por a tuma nota di impor- 
tansia di e aserkamentu alci lcu sigur ta duna un sosten 
positivo pa e temporada di hospitalisashon. 

Tambe por a tuma nota di éksito di “kolfkamer”ku 
RMH resientemente a inougurá ku éksito unda klara- 
mente a mira un oumento di mama ku a wórdu stimulá 
dunamentu di lechi, ku kolega Elsa Rozendal ta boga pa 
sigui stimulá esaki. Mirando e aporte positivo lcu RMH 
family room a bin ta duna mayornan i pashéntnan ta 
sumamente importante pa Frakshon di MAN lcu nan 
tambe ta presente den e Hospital Nobo, ku e espasio 
nesesario pa por duna e sosten balioso aki pa ku salu di 
nos muchanan i sosten di e mayornan. 

Den kuadro di esalci sra Mc William a manda puntra 
minister Camelia Romer ki ta su opinion di e balor 
agregá di RMH family Room i lcon e proseso pa inlcor- 
porá den HNO RMH ta kanando. 

WILLEM STAD . Remarkabel ta e kontenido positi- 
vo di un karta ku e detenidonan di Sint Maarten a skibi 
den lcual nan a ekspresá e bon trato lcu nan a risibi den 
prizón na Koraal Specht. 

Detenidonan tin derechi di yama nan famia na telefón 
dies minut pa dia, nan por risibi bishita un ora kada dos 
siman a base di sita, nan ta haña kuminda tres biaha pa 
dia, nan ta risibi eis, kada detenido ta risibi unifórm pa 
nan bisti, esnan lcu ta traha ta risibi pago pa nan labor, 
nan famia por pone te un máksimo di sinkushen florin 
pa luna pa por lcumpra produkto konforme nan deseo 
riba kantin. 

A base di un lista lcu nan ta yena prizón ta sóru p’e 
produktonan aki wórdu kumpra. SDKK no ta kobra 
nada ékstra pa e servisio alci. 

Tur esaki ta mustra ku mando di prizón ta hasi tur es- 
fuerso pa duna trato humano na detenidonan. 

Pa loke ta trata estado fisiko di prizón mester bisa ku 
ultimo añanan invershonnan kuantioso a lceda hasi pa 
mehorá e infrastruktura di prizón den kuadro di pal- 


abrashonnan den e Plan van Aanpak entre Kórsou i 
Reino Hulandes. 

Den e ultimo rapórt di CPT riba prizón, prizón a skor 
bon riba e parti aki. Pero echo ta ku un edifisio bieu 
mester di mantenshon kontinuo. 

INSIDENTE 

Naturalmente ora tin insidentenan manera un riolering 
lcu ta blólcia óf moléster di muskita óf sangura mando 
tin ku buska solushon dor di kana e prosedura finan- 
siero lcu lei ta preskribi pa por kombati esaki i/o trese 
reparashon. 

Por ultimo mester enfatisá ku kada detenido ku ta de- 
tené den SDKK ta pa motibu ku nan a lcometé un óf 
otro delito kontra lei. I nan ta sera den SDKK pa sinta 
nan kastigu. Pais tin e obligashon konforme tratadonan 
internashonal pa garantisá trato humano di tur deteni- 
do, pérkurá pa nan nesesidatnan básilco i duna un trato 
igual na tur detenido. 

Den kurason di Rotterdam 

Kurasoleño a hasi # piropo # na ocho muhé 
makamba i a haña but di 2x100 


WILLEMSTAD. Djaluna ultimo un Kurasoleño 
mester a presentá dilanti di wes polisial na Rotterdam 
pasobra ela molestiá en total 8 muhé makamba ku piro- 
po i p’esei a haña dos but di 100 Euro kada un. 

E historia aki ta relevante pasobra e ta un lés pa Kura- 
soleñonan ku ta lcere ku ta na Kórsou nan ta kaminda 
nan por ekspresá un piropo i ku mayoria biaha ta ser 
risibi ku un sonrisa pero na Ulanda nan no kustumbrá 
ku e kosnan aki. 

Na Ulanda e ta bira un moléster publiko i e Kurasoleño 
a sinti esaki den su pótmóni. 

E kaso ta ku dia 6 di yuli ultimo e Kurasoleño tabata 
sintá riba un trapi den Coolsingel den kurason di Rot- 
terdam i a bisa tres dama ulandes lcu tabata baiendo 
direkshon di Binnenwegplein: ‘Hey mooie dames. Waar 
gaan jullie naartoe?’ (sic!!!) 

Djei ela tira un sunchi pa nan i un di nan di ‘ban foi 
dj’aki’. 

Riba esei e Kurasoleño a grita nan: ‘Waar komen jullie 
vandaan? Kom mee naar de South-Side’. 

Siguiente kaso. Un otro muhé ta sali for di i e Kurasole- 
ño amoroso ta bisé: ‘Hey schatje, ga je nu al weg? Blijf 
nog even met me’. 

E muhé no a reakshoná i a sigi lcana. 


Su siguiente luna dia 31 di ougustus ultimo, e Kura- 
soleño kende aparentemente no tin nada di hasi tabata 
lcana riba Schouwburgplein na Rotterdam i a lcai sinta 
banda di un dama ku tabata sintá riba rant di un plen- 
chi riba Schouwburgplein. 

E Kurasoleño a keda wak e muhé lcende a skuif un meter 
pa lcrea distansha. 

E Kurasoleño amoroso a bisa e muhé: ‘Hey mooie dame, 
je ziet er goed uit’ i esaki a yamé danki riba kual e Kura- 
soleño a kuminsa tira sunchi pe. 

Segidamente e Kurasoleño a lanta bai i a tira sunchi pa 
tres otro muhé bisando nan: ‘Doei schatjes, fijne avond’. 
E fislcal dje kaso a haña ku e Kurasoleño a aktua moles- 
toso i a krea malestar. 

Ademas e fiskal ta haña lcu e tabata hasi señal inmoral i 
en todo kaso a molestiá e muhénan. 

Pa pone un ehempel, e wes polisial a kondená e Kura- 
soleño na 2x100 Euro sino e tin ku sinta dos dia pa kada 
un dje ‘delitonan’. 

Delito pasobra for di 1 yanuari dje aña’ki a introdusi 
un ordenansa lokal lcu ta spesifiká kiko ta “Straatint- 
imidatie”. De fakto e Kurasoleño tabata ‘proeflconijn’ 
pe ordenansa pa Ministerio tést den práktika kiko sa un 
kompliment i ki ora e ta bira molester ku intimidashon. 


Elcs studi nntenan 
ku debe per pidi pa 
baha e suma mensual 

WILLEMSTAD- Ministerio di Enseñansa ta informa riba e 
proseso di pago di debe di estudio bék na Dienst Utivoering 
Onderwijs (DUO). 

E ministerio ke informá i konsientisá éks-studiantenan di 
DUO pa yega na un mihó maneho di nan debe di estudio. 
Tur aña DUO ta kalkulá kua ta e suma anual ku kada per- 
sona mester paga bék riba nan debe di estudio. 

DUO ta kalkulá e suma anual pa aña 2019 usando e entrada 
di aña 2017. 

E éks-studiantenan ku ta deseá pa DUO tene kuenta ku nan 


entrada, por hasi esald dor di yena i entregá e siguiente for- 
mulario riba wépsait di DUO: “Verzoek Verlagen Maandbe- 
drag 2019 voor inwoners van het Caribisch Gebied”. 
Eks-studiantenan ku nan finansiamentu di estudio a stóp na 
aña eskolar 2015/2016 mester kuminsá paga bélc na DUO 
entrante dia 1 di yanuari 2019. Nan tambe mester yena e 
formulario ald pa asina kuminsá e proseso di paga bék debi- 
damente. 

Kada éks-studiante mester “download”, yena i firma e for- 
mulario ald i tambe agregá prueba di entrada di Servisio di 
Impuesto di Kórsou di aña 2017. 

Si entregá e formulario korektamente promé ku dia 31 di 
desémber 2018, DUO ta tene kuenta ku e entrada di e éks- 
studiante den su kalkulashon di e suma anual di pago ku lo 
ta na vigor for di dia 1 di yanuari 2019. 

Tur persona ku tin debe di estudio na DUO i ta deseá yu- 
dansa pa yena e formulario aki por akudi na SSC. SSC ta 
habri bék dia 3 di yanuari 2019 

Direktor Floran ta reakshoná 

Prizon ta duna trato humano na tur detenido den SDKK 


WILLEMSTAD - Mando di prizón a tumá nota di 
un posibel kaso den lcorte ku detenidonan lo ke entamá 
pa supuesto trato inhumano ku nan ta risibi den prizón. 
Segun publikashon den prensa detenidonan lo tin relda- 
mo riba riolering, plaga di muskita i sangura, eskases 
di kuminda i falta di aktividat riba tereno di resosial- 
isashon. 

Pa lolce ta trata eskases di kuminda mando di prizón ta 
garantisá ku ta sirbi detenidonan tres kuminda pa dia. 
Mando di prizón, konsiderando situashon finansiero di 
pais ta hibando un kontról mas di aserka pa evitá ku tin 
un sobr’é kantidat di kuminda, sin mishi lcu e kalidat di 
kuminda konforme reglanan internashonal di derechi- 
nan humano. 

RESOSIALISASHON 

Pa loke ta trata resosialisashon por menshoná diferente 
proyekto lcu a keda realisá den 2018 pa detenidonan 
manera por ehémpel e Social Innovation Award ku un 
detenido a gana e aña aki pa produktonan inovativo ku 
e la diseñá. Tambe detenidonan a drecha mas ku 1000 
buki di skol pa nos hóbennan. 

Den e proyekto di kosementu detenidonan ta siña fura 
stul i lcose paña i na e momentonan aki bou di guia di 
un profeshonal nan ta kose hasta unifórm pa e personal 



di e instituto. 

Dia di Bandera detenidonan a lcose un kantidat grandi 
di trahe ku a wórdu usa durante di e aktividatnan ofi- 
sial. Tabatin kampionato grandi di dominó lcu a lceda 
organisá den SDKK. 

SDKK huntu ku ministerio di SOAW a organisá dife- 
rente kurso pa detenidonan. Asina por sigui menshoná 
diferente proyekto mas lcu a tuma lugá e aña aki. 
Mando di prizón su deseo ta pa edukashon na tur niv- 
el pa tur detenido, pero den práktika ta imposibel pa 
kumpli ku esaki. 

Mas tantu lcu ta posibel mando di prizón ta sóru pa 
kursonan práktiko den kual detenidonan por desaroyá 
nan talentonan i siña un fishi lcu por yuda nan pa gana 
nan pan di kada dia, ora nan kaba di sinta nan kastigu. 


Status di Edifisio di Juan Pablo Duarte VSBO 


WI LLE MSTAD- Ministerio di Enseñansa a informá 
lcu Direktiva di Skolnan Publiko i otronan ta kanando 
huntu ku KWI Solutions B.V i CEGE Caribbean pa 
traha mas lihé posibel pa e situashon di slcol Juan Pablo 
Duarte VSBO (JPD) normalisá. 

Pa lolce ta trata e investigashon di posibel asbést ku por 
tin den algun lokal na JPD, Ministerio di E.S.ICD. ta 
indiká ku esalci ta kanando konforme palabrashon. 

E promé pruebanan a tuma lugá i ta kanando e trayekto 
pa hasi e limpiesa nesesario pa e lokalnan por keda liber 
di asbést bélc. E echo ku mester lcue mas muestra den 
e lokalnan konserni pa manda Hulanda pa hasi e tést- 
nan nesesario, tin influensia riba e tempu pa finalisá e 
trayekto. 

Importante den henter e proseso aki ta ku mester tene 


bon kuenta ku reglanan internashonal pa loke ta tra- 
ta asbést. Huntu ku tur ‘stakeholders’ responsabel ta 
kanando un trayekto konforme e reglanan stipulá, ka- 
minda tur partner envolvi ta keda satisfecho. Meta ta pa 
tur alumno i dosente regresá slcol bék den un edifisio ku 
ta limpi segun reglanan vigente. 

Ministerio di E.S.ICD. den estrecho koperashon lcu 
stakeholders ta hasiendo nan máksimo efsuerso pa e 
skol ta aksesibel bék mas lihé posibel den un ambien- 
te saludabel. Na momento lcu e resultado di e téstnan 
yega bélc for di Hulanda, por duna un indikashon mas 
lconkreto di ki dia por kuminsá hasi uso di e edifisio. 
Tumando e puntonan ariba na konsiderashon Ministe- 
rio di E.S.ICD. ta pidi komprenshon i indulgensia di 
kada mayor, alumno i dosente. 

Contról na botica riba recépt di 
remedi segun lista // G-standaard ,# 


KRALENDIJIC - Entrante januari 2019, ZVK hunto 
cu boticarionan di Bonaire, Sint Eustatius y Saba ta bay 
traha hunto pa promové calidad di remedi cu ta uza n’e 
tres islanan. Entrante e fecha aki lo controlá tur recépt 
a base di e asina yamá ‘G-standaard’. 

Esaki nificá cu e remedinan ta controlá dor di Colegio 
di Evaluacion di Remedi (College ter Beoordeling van 
Geneesmiddelen, CBG) y ta parecé riba e registro di re- 
medi (Geneesmiddelenregister). 

Na Hulanda y tambe na Hulanda Caribense ta permiti 
remedi subi mercado solamente si nan ta carga aproba- 
cion di CBG. E instancia independiente alci ta super- 
visá calidad, funcionamento y seguridad di remedi y ta 
stimulá uso di e remedi corecto dor di e pashént corecto. 
E remedinan cu CBG ta permiti riba mercado ta aparecé 
den e registro di remedi. Pues, un remedi cu ta parecé 
riba e registro aki ta uno segun e asina yamá ‘G-stan- 
daard’. 

REGISTRO DI REMEDI 

Danki n’e lista ’G-standaard’ 



cu e remedinan cu ta prescribi ta cumpli cu criterionan 
estricto. Remedinan cu no ta parecé den e registro di 
remedi no ta contribui na un cuido di salud responsabel 
y seve pa pashént. Esaki ta conta tambe pa remedi pro- 
duci den region y hopi usá. 

Na Hulanda y tambe na Hulanda Caribense ta prohibi 
pa entregá remedi cu no ta parecé den e registro di re- 
medi. Entrante 2019 no mag entregá e remedinan aki 
mas. 

CALIDAT Y SEGURIDAD DI PASHÉNT 

Un ke otro por nificá cu lo no prescribi remedi mas 
cu un pashént a custumbrá cuné. Den casonan asina, 
e boticario den deliberacion cu e dókter cu a scirbi e 
recépt, lo scoge un otro remedi. 

E registro di remedi ta contené suficiente remedi pa ga- 
rantisá calidad di cuido di salud y seguridad di pashént. 
Cu contról di remedi segun e lista ’G-standaard’, ZVK 
hunto cu dókter y boticario ta traha hunto pa garantisá 
un cuido di salud responsabel y sigur. 



Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 

E trein di PAR ta sigi kore 

Mike Willem a haña kontrat di un aña na Obra Publiko 


Ai^ra 

'Zuh&uiI & &te4H4rf&uj 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo:23 

Nos ta anuncia fayecimiento di: 




Augustin Juliano Dorothal 

^28-08-1954 - +20-12-2018 
Acto di entiero lo wordo anuncia despues. 


Auffra 

SP* - 

"PeQt&uil 

Gradicimento / Invitacion 



Tarcisio Benato Geerman 

Mihor conoci como 
Cis, Sixto, 6/2 . Pacis, el curandero 

Nos kier a gradici un y tur cu a compaña nos den e 
momento nan dificil aki. Na tur esnan cu tawata 
presente cu a hasi un jamada manda un mensaje 
masha danki. 

Un danki special na botica di servicio pa nan attencion 
duna den e momentonan aki. 

Danki special na staff y personal di Wema pa compania 
nos den nos tristesa . 

Danki na tur e verpleegster nan di piso 4 na dokter 
horacio oduber hospital. 

Danki na cas di machi 

Na tur famia y conocirnan na aruba y hulanda cu a 
companja nos den nos tristesa masha danki. 

Nos kier a invita na esnan cu kier companja nos na misa 
di 8 dia Diahuebs 27 di december 7:00 pm na misa 
Imaculada conception na santa cruz. 

Despues ta sigui un resamento na papilon 220 pa 
sosiego di alma di nos tata stima 


WILLEMSTAD. Konfirmando nan reputashon 
ku PAR ta un partido kaminda e ‘inner circle’ 
ku ta dirigi e partido ta sóru pa su hendenan 


^ 

'ZuH&ud '%o*ne £ @ne*K4to>uf 

"Señorta mi wardador, mi'n tin falta di nada. 

Den cunucu di yerba berde e ta pone mi sosega. 

E ta hiba mi na awa tranquil, 

Pa mi bolbe haña forsa". 

Salmo: 23 

Cu inmenso dolor na nos curason pero conforme cu 
boluntad di Dios, nos ta anuncia 
fayecimento di nos estimado yiu, ruman y omo: 

Sr. Domingo 
Patricio 
Geerman 

Mihor conoci como: 

"Milto of Milton" 

^04-08-1954-+20-12-2018 
Ex empleado di: Aruba Sheraton Hotel, 

Americana Hotel, Hyatt Hotel, Wyndham Hotel y Westin Hotel 

Na nomber di su: 

Estimada Mama: Damasa Olga Geerman-Maduro 
Tata: +Francisco Geerman 

Rumanan: Lucia y +Willem Flanegin- 

Geerman 

Frans y Yvonne Geerman-Tromp 

Ramiro y Esther Geerman-Maduro 

Stephen Robben y Mary Geerman-Jacopucci 

Maikel y Raiza Geerman-Tromp 

Enrique y Vivian Geerman-Hoek 

Emilio Geerman y Alva Torres 

Francis Geerman 

George y Sharline Geerman-Rodriguez 
Danilo Geerman 

Subrino(a)nan: Lizmarie y Leonardo Gomez-Flanegin y yiu, 
Gunther y Charlotte Flanegin-Rodriguez y yiunan, Jochem 
Geerman, Anchely y Joel Angel-Geerman y yiunan, 
RubelinoTromp, Ivinnia Geerman, Stephen Geerman y 
yiunan, Jenyree Geerman y yiu, Steve Geerman, Karenza 
Geerman, Kelvin Geerman, Elaine Geerman y yiu, Naomi 
Geerman, Khaisa Geerman, Jason Geerman, Vivienne 
Geerman, Emily Geerman, Milienne y Sidney Geerman y yiu 
Manera yiu: Su-John v/d Linde 

Su bon amiga: Eveline 

Su bon amigonan: Lino v/d Biezen 
Heñito y Ety y tur otro amigonan. 

Tur su bon bisiñanan. 

Demas famia: Geerman, Maduro, Flanegin,Tromp, 
Jacopucci, Hoek, Rodriquez, 

Florencio, Gomez, Angel, Lampe, Willems, Montañez, 
Croes, Torres, Vivo, Carti, 

Mackintosh. 

Tur su ex coleganan di: Aruba Sheraton Hotel, Americana 
Hotel, Hyatt Hotel, Windham y Westin Hotel. 

Ta invita tur demás famia, bisiña y conocirnan pa acto di 
entiero cu lo tuma lugar 

Diabierna 28 di december, 2018. E defunto lo ta reposa for 
di 9'or pa 11 'or di mainta na Iglesia La Virgen de Fatima na 
Dakota, después pa Santana Catolico de Vries na Santa 
Cruz. 

Oportunidad pa condoleer: Mispelstraat #37 ariba 
Diahuebs December 27,2018. 

Orario: 6:00 p.m. - 8:00 p.m. 

Nos ta lamenta si den nos tristesa 
nos por a lubida algun familiar. 

Nos disculpa cu después di entiero 
nos no por ricibi bishita di condolencia na cas. 


pero tambe ta pasa machete riba kabes di nan 
atversarionan, minister Zita Leito a nombra 
Mike Willem direktor interino na Obra Publiko. 
Mike Willem tabata miembro di Konseho 
Insular, miembro di parlamento, diputado i 
minister pa PAR den pasado pero ultimamente 
e tabata direktor dje organisashon di 
kontratistanan. 

Pero dor ku no tin proyekto mas, nan tabatin 
sentido pa mantené den e posishon ei i minister 
Zita Jesus Leito di PAR a dun’é un djóp bon 
pagá na gobiemu. 


A#ra 

^UH&Ull *%0*Ke & &UHUltón4f 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu profundo tristesa den nos curason, pero conforme 
cu boluntad di Dios nos ta anuncia fayecimento 
cristianamente di: 



Raymond Gregory Gomes 

Mihor conoci como"Pietje" 

*02-03-1973 - +12-12-2018 
Na nomber di su: 

Mama: Maria Elisabeth de Cuba 

Tata: Juancito Gomes 

Rumannan: Elvia y Felipe Croes -de Cuba 

Albertico de Cuba 
Maikel Matino Gomes 
+Johnny Arthur Gomes 

Welo y welanan: +Francisco y Denisia de Cuba 
+lsaac Flanegin y +Ambundia Gomes 
Tanta y omonan: +Francisca y Johannes (Louchi) 
Eduwardo-de Cuba 

+Filomena Maria de Cuba y yiunan 

HoseThomas de Cuba 

+Maximo de Cuba 

Juanita de Cuba y yiunan 

Eusebio de Cuba 

Reynalda de Cuba 

Johana de Cuba 

Carlos y Maria Gomes-de Cuba 

Fabiano Flanegin Dechi Flanegin 

Juanita Flanegin y yiunan 

+Lucianita Flanegin 

Sebastiana Flanegin y yiunan 

+Monica Flanegin y yiunan 

Primo y primanan 
Madrina: Leoncita Farro 

Padrino: RenswickTromp 

Iha: Elton lampe 

Comper: Evelino"Pay"Lampe 

Mihor amigo: David Raffini y demas amigonan 

Demas famia: Gomes, de Cuba, Croes, da Silva,Tromp, 
Eduwardo, Flanegin, La Fontaine, Webb, Farro, Hamlet, 
Bislip, Dirksen, Britten, van der Biest, Vrolijk 

Acto di entiero lo wordo anuncia despues 

AWEMainta 


Diasabra, 22 December 2018 


Senor ta mi wardador, mi 'n tin falta di nada 
Den cunucu di yerba berde e ta ponemi sosega 
E ta hibami na awa trankil 
Pa mi bolbe hanja forsa"Salmo:23 

Cu profundo tristesa y pa tur locual e la nifica den 
nos curason, 

Nos ta participa fayecimento 
Cristianamente na Schiedam Hulanda di: 



Rolando R. Romero 

»14-04-1957 +29-11-2018 

Na nomber di su: 

Esposa: Gladys Arroyave Vanegas 
Yiu: Juan Pablo Romero 
Mama: Fabia Romero-Solognier 
Ruman: Zeraida y Gregory Maduro-Romero y yiunan 
Mama di su yiu: Janires Roa 
Cuna y swa: Maria Perez-Arroyave y yiunan 
Manolo Arroyave 

Omo yTantanan: 

Rufo Solognier y famia 

Rey Werleman y famia 

Maria Luisa Brattinga-Solognier y famia 

Erna Solognier-Roos y famia 

Marina Odor-Solognier 

Yolanda Solognier-Rojas Y famia 

Filomena Solognier y famia 

Rina Solognier-Croeze y famia 

Arminda Nectar-Solognier y famia 

Ernesto Duran y famia 

Ramona Winklaar-Romero y famia 

Famtanan: Solognier, Romero, Arroyave, Maduro, 
Brattinga, Lacle, Duran, Castellanos, De Santis, Winklaar, 
Bratitinga, Werleman, Croes, Nectar, Odor, Hernandez, 

Rojas, Roa. 

Amigonan: Dr. Carlos Yagua yTravis Bernadina 

Cremacion a tuma luga na Hulanda 4 december 2018 

Ta invita pa acto di entiero /respons lo tuma lugar na 
Iglesia Maria Immaculada Conception na Santa Cruz, 
Diahuebs 27 december 2018 di 9 or pa 10.30 di mainta. 
Despues lo sali pa Santana Catolico na Santa Cruz. 
Condolencia lo tuma luga di 9 or pa 10'or di mainta. 

Nos excusa si nos a lubida un of mas persona. 


Clinica Dental Santa Cmz 
Dentista Zeraida Romero 


Cu profundo tristesa ta anuncia fayecimento di su ruman: 




Roland 




Romero 



* 14 - 04-1957 + 29 - 11-2018 


Cremadon a tuma luga na Hulanda 4 deceniber 2018 
Acto di enlierro lo Luma lugar na 
Iglesia Maria Immacnlada Conception na Santa Cruz. 
Dialiuebs 27 december 2018 di 9 or pa 10.30 di rnainta. 
Despues Io sali pa Santana Catolico na Sanla Cruz. 
Condolenda lo luma lnga di 9 or pa 10'or di mainia na Iglesia. 
Cu Rolando sosega na Paz. 


^-7 The 

* Media 

Grmp 


The Media Group N.V. 

Na nomberdi: AWEMainta y Den Noticia 



Mainta 



ta partidpa fayecimento di 


■ 



Sr. Rolando R. Romero 

»14-04-1957 +29-11-2018 

Sobrino di Ramona L. Winklaar-Romero, 
esposa di nos Director Victor (Toko) Winklaar 
Y primo di tambe Director Victor R. Winklaar 

N'e Directornan aki, 

ta bay nos mas sincero condolencra y pa tur demas famia. 
Cu Rolando sosega den braza di Señor 































Diasabra, 22 December 2018 


AWEMainta 




AW-Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 




LiKe nos riba facebooK 


Keda “up to date" y liKe nos riba facebooK l facebookc 
www.facebooK.com/awemainta ' " 




Subi riba nos website 


www.awemainta.com 


AWEMainta completamente 

DIGITAL 















